Владислав Туманин Башҡортостандың Торлаҡ төҙөлөшө фонды етәксеһе итеп тәғәйенләнде // Йәмғиәт | новости башинформ.рф\nВладислав Туманин Башҡортостандың Торлаҡ төҙөлөшө фонды етәксеһе итеп тәғәйенләнде\n9:40, 19 января 2015 Йәмғиәт\nӨФӨ, 2015 йыл, 19 ғинуар. /«Башинформ» мәғлүмәт агентлығы, Артур Басиров/.\nБашҡортостандың Торлаҡ төҙөлөшө фонды етәксеһе итеп быға тиклем республика Хөкүмәте Аппаратының инфрастуктур үҫеш департаменты директоры вазифаһын биләгән Владислав Туманин тәғәйенләнде. Был хаҡта төбәк Хөкүмәтенең матбуғат хеҙмәтенән хәбәр иттеләр.\n«Торлаҡ төҙөлөшө фонды» дәүләт унитар предприятиеһын етәкләгән Вячеслав Якин вазифаһынан азат ителде.\nВладислав Туманин 1987 йылда Өфө нефть интститутынан инженер-төҙөүсе һөнәрен алып сыға. Хеҙмәт юлын 1987 йылда «Башспецнефтестрой» тресының 4-се махсуслаштырылған монтаж идаралығында башлай. 2011 йылда — республика Хөкүмәте Аппаратының төҙөлөш, транспорт, торлаҡ-коммуналь һәм юл хужалығын үҫтереү бүлеге мөдире, 2012 йылда Башҡортостан Хөкүмәте Аппаратының инфрастуктур үҫеш департаменты директоры итеп тәғәйенләнә.\nТеги: бр торлаҡ төҙөлөшө фонды


Магнитогорскиҙа теркәлгән шартлауҙы террорсылар үҙ яуаплығына ала - Bash.News\nМагнитогорскиҙа теркәлгән шартлауҙы террорсылар үҙ яуаплығына ала\nМагнитогорскиҙа теркәлгән шартлауҙы террорсылар үҙ яуаплығына ала https://bash.news/news/88279_magnitogorskia_terklgn_shartlauy_terrorsylar_yauaplyyna_ala\n18 ғин 2019, 12:15\nМагнитогорск ҡалаһындағы торлаҡ йорттағы һәм микроавтобустағы шартлау, йәнәһе лә, террорсылар ҡулы эше. Был хаҡта SITE Intelligence Group (SIG) ойошмаһы хәбәр итә. Был ойошма интернет селтәрендә ҡораллы төркөмдөң әүҙемлеген күҙәтә.\nХәбәр итеүҙәренсә, «Ислам дәүләте» ойошмаһы (РФ биләмәһендә ойошма эшмәкәрлеге тыйылған) фажиғә өсөн яуаплылыҡ ала. Быға тиклем Рәсәй тәфтишселәре, ваҡиға урынында шартлатҡыс эҙҙәре асыҡланмай, тип хәбәр итә.\nИҫегеҙгә төшөрәбеҙ, уҙған йылдың 31 декабрендә Магнитогорскиҙа торлаҡ йортта шартлау яңғырай. Һҙөмтәлә, подъезд ишелеп төшә. Фажиғә 39 кешенең ғүмерен ала. Ваҡиға сәбәбе булып көнкүреш газ шартлау тора. Киләһе көндө, 1 ғинуарҙа, микроавтобус шартлау һөҙөмтәһендә, өс кеше һәләк була. Эске эштәр министрлығы мәғлүмәттәре буйынса,ваҡиға сәбәбе -газ ҡоролмаһының төҙөк булмауы.\n16 ғинуарҙа Рәсәй Президенты Владимир Путин зыян күргән йортта йәшәүселәрҙең барыһын да башҡа урындарға күсерергә бойорҙо.\nБөгөн Өфөнөң Нефтсе-13 баҡсасылар ширҡәтендә янғын булған\n15:48, 18 ноя


Нисек еңмәһен?.. Ауылдағылар килде бит\n18 Ғинуар 2011, 13:33\nХоккей, йылдан-йыл ҙур популярлыҡ яулап, Башҡортостан халҡының йәшәү рәүешенә әйләнеп бара тиһәк, хата булмаҫ. «Салауат Юлаев» өсөн бөтә республикала «ауырыйҙар» бит. ҡайҙа барма, тик хоккей тураһында һөйләйҙәр. Был ғына ла түгел, Хәйбулла, Әбйәлил, Бөрйәндән тип тормай, алыҫ араларҙы яҡынайтып, яратҡан командаһының уйынын күрер өсөн Өфөгә үк килеп етәләр. Эштәр былай барһа, туғыҙ мең кеше һыйҙырышлы «Өфө-Арена»ны тағы ла шул хәтлемгә ҙурайтырға тура килмәҫ тимә.\nУҙған ял көнөндә лә, кассала билет бөтөп, халыҡ байрамдан мәхрүм ҡалды. ҡайһы берәүҙәр, алыпһатарҙарҙан 5 – 10 тапҡырға булһа ла ҡиммәткә билет алып, буш ҡайтмаҫҡа тырышты. Нишләйһең, ауылдан бер ысҡынғанда ундай байрамдан мәхрүм ҡалып булмай бит. Бына ошондай ысын көйәрмәндәр йәшәй хәҙер ауылда.\nОсрашыу, ысынлап та, бик матур, көсөргәнешле үтеп, килгән көйәрмәндәр өсөн үкенерлек булманы. Юлаевсылар, күп ваҡыт өҫтөнлөк итеп, һуңғы осорҙа дәғүәсегә өмөт бирҙе һәм өҫтәмә ваҡытта еңеү шайбаһын индереп, «Атлант» уйынсыларын 4:3 иҫәбенә отто. Әлегә өфөләр 83 мәрәй менән турнир таблицаһының алтынсы баҫҡысында килеүен дауам итә.\nКисә кис улар «Торпедо»ны ҡабул итте. Өфөләр менән улар быйылғы миҙгелдә бер тапҡыр уйнаны һәм, көйәрмәндәрен ҡыуандырып, юлаевсыларҙы 3:0 иҫәбенә еңеп ҡайтарҙы.\nСираттағы «әтәс» Кличкоға янай...\n«Кличколарға көн бөттө... Етер уларға байрам итергә. Көсһөҙҙәрҙе еңеп, донъяла маһайып йөрөгән булалар. Был бигерәк тә Виталийға ҡағыла. Ул бер ваҡыт ҡына лайыҡлы бокссы Леннокс Льюс менән алышты һәм мәсхәрәгә ҡалды. Ә ҡалған дәғүәселәре – тултырылған тоҡсай... Ул бит һыңар күҙлеләр иленең батшаһы», – тигән Куба спортсыһы Одланьер Солистың промоутеры.\nБыл спортсылар әтәс кеүек... Бер яҡтан, һәйбәт инде, сәм бар, тимәк, көрәшергә сәбәп тә бар. Тик ҡайһы саҡ саманан сығып шашып китәләр. Әлеге кеүек, Кличколарға һүҙ менән һөжүм итеүҙәр беренсе көн түгел. Быға тиклем дә уларҙы рингынан «ҡолатып» төшөрөүселәр булды. Нисек кенә булмаһын, бәйге 19 мартҡа планлаштырылған.\n«Зенит» Подольскиға ҡулын һуҙмаҡсы...\nФутбол буйынса Рәсәй беренселеге тамамланыуға ике ай ваҡыт үтеп тә өлгөрмәне, Премьер-лиганың бар клубтары ла ялдан сығып, күнекмәләргә тотондо. Әлегә «Сатурн» менән «Амкар»ҙың ғына яҙмышы билдәһеҙ. Моғайын, улар, финанс хәленә һылтанып, беренселектән төшөп ҡалыр. Ә бына байҙар, һаман шашынып, составты көсәйтеү йәһәтенән футболсыларҙың «иң-иң»дәренә һунар башланы. Был, әлбиттә, «Зенит»ҡа ҡағыла. Немец матбуғат сараларының яҙыуына ҡарағанда, «Зенит» ошо арала 25 йәшлек билдәле уйынсы, Германия йыйылма командаһының һәм «Кельн» клубының һөжүмсеһе Лукас Подольски менән килешеү төҙөмәксе. Был хәбәрҙе «Зенит» клубы етәкселеге әлегә дөрөҫләмәй ҙә, инҡар ҙа итмәй. Әгәр ул ысын була ҡалһа, билдәле футболсының трансферы 14 – 15 млн евро буласаҡ. Шулай уҡ башҡа сит ил матбуғат саралары ла Рәсәй чемпионының башҡа ҡайһы бер «йондоҙ»ҙарға һунар башлауы хаҡында белдерә.\nӘлегә аныҡ ҡына әйтеүе иртәрәк булыр, әммә, утһыҙ төтөн булмай, тиҙәр... Башҡа командалар етәкселеге лә ҡул ҡаушырып ултырмай. Әйтәйек, ЦСКА агенттары йәнә Бразилия уйынсыһы Жоға тәҡдим менән сыҡҡан. Әгәр иҫләһәгеҙ, ул бер ваҡыт ЦСКА составында уйнап киткәйне. «Рубин» да эҙләнеү өҫтөндә. Ә бына Мәскәүҙең «Спартак» командаһы составын тулыһынса тиерлек яңыртмаҡсы булған. Ул, элекке футболсыларынан баш тартып, яңыларына өмөт итмәксе.\n«Алтын туп» Мессиға тапшырылды\nИкенсе йыл рәттән Ер шарының иң көслө футболсыһы булып Аргентина йыйылма командаһының һәм «Барселона» клубының һөжүмсеһе 23 йәшлек Лиональ Месси танылды. Ул, шулай уҡ ошо исемгә дәғүә иткән Испания йыйылма командаһы уйынсылары, уҙған йыл футбол буйынса донъя чемпионы булған Хави менән Иньестаны тауыш биреүҙә уҙып китеп, «Алтын туп» менән бүләкләнде.\nБәйге тарихына килгәндә, ваҡытында шул уҡ исемгә ике йыл рәттән өс футболсы тәҡдим ителә. Ә бына билдәле Франция спортсыһы Мишель Платини хатта уны өс йыл рәттән яулай.


Бүздәктәге янғын һөҙөмтәһендә йортһоҙ ҡалған ғаиләләр яңы фатирҙар алды // Йәмғиәт | новости башинформ.рф\nБүздәктәге янғын һөҙөмтәһендә йортһоҙ ҡалған ғаиләләр яңы фатирҙар алды\n17:19, 18 июля 2012 Йәмғиәт\nФото: Данил Туктамышев\nЯнғындан зыян күргән Бүздәк халҡы яңы фатирҙар алды. Иҫегеҙгә төшөрәбеҙ, ағымдағы йылдың 25 мартында янғын арҡаһында бында 14 ғаилә йортһоҙ ҡалғайны. Республика Президенты Рөстәм Хәмитов ҡушыуы буйынса ике ай ярым эсендә төҙөүселәр Титов урамында яңы йорт һалды.\n«БР Торлаҡ төҙөлөшө фонды» дәүләт унитар предприятиеһы – ике ҡатлы 18 фатирлы йорттоң заказсыһы-төҙөүсеһе, ә «КапиталСтрой» яуаплылығы сикләнгән йәмғиәте генераль подрядсыһы булып сығыш яһаны.\nКөн элгәре район хакимиәтенең ултырыштар залында яңы фатирҙарҙан асҡыстар тапшырыу тантанаһы үтте, тип хәбәр итте «Башинформ» агентлығына «Буздякские новости» гәзите мөхәррире Данил Туҡтамышев. Шулай уҡ яңы фатирҙарҙы өс Бөйөк Ватан һуғышы ветераны алды.\nБыл ваҡиға менән залда ултырыусыларҙы БР Хөкүмәте Премьер-министры урынбаҫары – торлаҡ-коммуналь хужалыҡ министры Сергей Афонин, район хакимиәте башлығы Радик Хазиев, БР Торлаҡ төҙөлөшө фонды етәксеһе Рәүф Ноғоманов ҡотланы.\nТеги: төҙөлөш,торлаҡ,өй туйлау


Латвия башҡорттары Ҡорбан байрамын күмәк намаҙ менән билдәләне // Йәмғиәт | новости башинформ.рф\nЛатвия башҡорттары Ҡорбан байрамын күмәк намаҙ менән билдәләне\n17:00, 13 сентября 2016 Йәмғиәт\nӨФӨ, 2016 йыл, 13 сентябрь. /«Башинформ» мәғлүмәт агентлығы, Арина Рәхимҡолова/.\nЛатвия башҡорттары һәм татарҙары Ҡорбан байрамын билдәләне. Сара Рига ҡалаһында Латвияның милли-мәҙәни ойошмалар ассоциацияһы майҙансығында ойошторолдо. Был хаҡта «Салауат Юлаев» Балтик халыҡ-ара үҙәге рәйесе Рина Хәмитова хәбәр итте.\nБайрам намаҙын «Иҙел» Рига мосолмандар йәмғиәте имам-хатибы Миҙхәт Сатданов уҡыны. Ул диндарҙарға вәғәз һөйләне.\n«Ҡорбан байрамы — изге ғәмәлдәр ҡылыу, мохтаждарға ярҙам итеү, яҡындарыбыҙ менән аралашыу ул. Һәммәһенә лә был көндө дуҫтары һәм яҡындары менән үткәреүен теләйем», — тип мөрәжәғәт итте ул йыйылыусыларға.\nБайрамды ойоштороусылар — «Иҙел» Латвия татарҙары ойошмаһы, «Иҙел» Рига мосолмандар йәмғиәте һәм «Салауат Юлаев» Балтик халыҡ-ара үҙәге етәкселәре.\nТеги: дин,ислам,ҡорбан байрамы


Бөгөн Өфөгә Ҡытай Халыҡ Республикаһы Ляонин провинцияһының рәсми делегацияһы килде\nСәфәр ШОС илдәре төбәктәренең үҙ-ара хеҙмәттәшлеге сиктәрендә ойошторолған.\nҠунаҡтар араһында Сит ил эштәре канцелярияһы, Иҡтисад һәм мәғлүмәт буйынса совет, Фән һәм техника департаменты, Ляонин провинцияһының транспорт идаралығы вәкилдәре бар. Делегацияны Ҡытай коммунистар партияһының төбәк комитеты секретары, провинциялағы Бөтә Ҡытай халыҡ вәкилдәре йыйылышының даими комитеты рәйесе Ли Син етәкләй. Сит ил ҡунаҡтары Башҡортостан менән һөҙөмтәле хеҙмәттәшлек итергә ниәтләй.\nЛи Син, Ляонин провинцияһының рәсми делегацияһы етәксеһе /Ҡытай халыҡ республикаһы/: «Беҙ Башҡортостан менән машиналар төҙөү, туризм, фән һәм техниканы үҫтереү тармаҡтарында хеҙмәттәшлек итергә теләйбеҙ. Төбәктәр араһында барлыҡҡа килгән бәйләнеш һөҙөмтәле булыр тип ышанабыҙ».\nШулай уҡ бөгөн Башҡортостандың Үҫеш корпорацияһы менән «Хайчен Нефтемаш» компанияһы араһындағы килешеүгә ҡул ҡуйылды. Уға ярашлы, яҡтар нефть химияһы тармағында хеҙмәттәшлек итәсәк. Мәҫәлән, Ҡытай инвесторҙары республикала быраулау ҡоролмалары етештереү заводы төҙөйәсәк.


Алыҫ Ҡытайға аралар яҡын » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Рухиәт » Алыҫ Ҡытайға аралар яҡын\nАлыҫ Ҡытайға аралар яҡын 15.12.2017 // Рухиәт\nСтудент йылдары тормоштоң иң күркәм һәм йәмле мәле генә түгел, мөмкинлектәре менән дә бай. Ҡулынан килгәндәр, мәҫәлән, уҡып та йөрөй, эшләй ҙә. Шулай уҡ тик һабаҡ алыуға ғына бирелеп, ҙур ҡаҙаныштарға юлыҡҡандар ҙа бихисап. Ғөмүмән, елкәң булһа, һәр мөмкинлекте үҙ файҙаңа ауҙарырға була. Башҡорт дәүләт университетының Стәрлетамаҡ филиалы тарих факультетының 4-се курсында белем алыусы Алһыу МОЗАФАРОВА – нәҡ шундай уңған һәм өлгөр студенттарҙың береһе.\nУҡыуында ла уңыштарға өлгәшә ул, йәштәр араһында йәмәғәт эштәрендә лә ҡайнай, ә үткән уҡыу йылында алыҫ Ҡытайға барып, Көнсығыш иленең телен, тарихын һәм мәҙәниәтен өйрәнеп, тәжрибә туплап ҡайтҡан.\n— Өсөнсө курста тик унда уҡыным, буласаҡ тарихсыға төрлө илдәрҙең үткәне генә түгел, бөгөнгө йәшәйеше лә мөһим, бигерәк тә үҙ күҙҙәрең менән күреүең яҡшы, — тип тәьҫораттары менән уртаҡлашты Алһыу. Ысынлап та, йөҙ тапҡыр ишеткәнсе бер тапҡыр барып күр, тип юҡҡа әйтмәйҙәр шул.\nҒөмүмән, филиал үҙенең иң булдыҡлы студенттары араһынан 11 егет һәм ҡыҙҙы оҙата былтыр был сәйәхәткә. Төрлө факультет вәкилдәре шулай бер туғандай Ҡытай тормошон өйрәнеп ҡайта.\n— Тел бер йылға тәжрибә туплаған кешегә түгел, оҙаҡ йылдар был илдә йәшәгәндәргә лә, минеңсә, ауыр бирелә, — тип дауам итә һүҙен студент. – Шулай ҙа һөйләшергә, аралашырға өйрәнеп ҡайттыҡ. Икмәк-тоҙлоҡ һупалайым, — тип шаяртыуға ла урын таба ҡыҙ. — Унда шул тиклем ихлас һәм ябай халыҡ йәшәй, ниндәйҙер ауырлыҡҡа тарыныңмы, шунда уҡ ярҙам итергә әҙерҙәр. Быға уларҙың тарихын, менталитетын өйрәнгәндә лә инандым.\nШулай ҙа Тыуған илен һағыныуын, сит ерҙә көнкүреш матур булыуға ҡарамаҫтан, үҙ йәнтөйәгенең ҡәҙерле булыуын да йәшермәй студент. Ысынлап та, алыҫ Ҡытайҙан тыуған Башҡортостан барыбер яҡыныраҡ.\nАлһыу белем алған уҡыу йортона Рәсәйҙән генә түгел, АҠШ, Франция, Индонезия, Корея һәм башҡа илдәрҙән дә йәштәр эркелеп һабаҡ алырға барған. Был йәһәттән дә бәхетен йәшермәй студент – күпме милләт вәкилдәре менән аралашҡан, уларҙың телдәрен, ғөрөф-ғәҙәттәрен өйрәнгән. Алһыуҙың был тәңгәлдә әйтелгән һүҙҙәре бигерәк тә ҡиммәт, минеңсә:\n— Күп илдәрҙән, хатта башҡа ҡитғаларҙан килһәк тә, бер милләттәй татыу һәм дуҫ булып йәшәнек, бер-беребеҙгә ярҙам итеп торҙоҡ, ниндәйҙер сәйәсәт ҡороу, милләт-ара конфликт һымаҡ күренештәр бөтөнләй ят ине, беҙ бит белем алырға, бер-беребеҙҙе өйрәнергә һәм танырға тип барҙыҡ. Әйтергә кәрәк, күптәргә ҡарата мөнәсәбәтем яҡшы яҡҡа үҙгәрҙе, беҙҙе лә яратып торҙолар, тимәк, бер-береңде ихтирам итеп йәшәгәндә, донъяла мотлаҡ тыныслыҡ хөкөм һөрәсәк, — бындай һүҙҙәрҙән һуң Алһыу Мозафарованан ысын тарихсы, ысын уҡытыусы сығырына шик юҡ. Йәштәрҙең һүҙҙәренә ҡайһы ваҡыт ололар ҙа ҡолаҡ һалһын ине...


Башҡорт әҙәбиәте һәм фәне ауыр юғалтыу кисерҙе\nҠаты ауырыуҙан һуң яҙыусы, ғалим һәм педагог Рафаэль Аҙнағолов арабыҙҙан китте.\nРафаэль Ғәйнетдин улы 1941 йылда Ырымбур өлкәһе Ҡыуандыҡ районының Үрге Үтәғол ауылында донъяға килгән. 1969 йылда Башҡорт дәүләт университетын тамамлаған. Төрлө йылдарҙа Рәсәй Фәндәр Академияһы Өфө ғилми үҙәгенең Тарих, тел һәм әҙәбиәт институтында, РСФСР Мәғариф министрлығы Милли мәктәптәр ғилми-тикшеренеү институтының Башҡортостан филиалында, Милли мәғариф проблемалары институтында һәм үҙе уҡыған уҡыу йортоноң башҡорт һәм дөйөм тел ғилеме кафедраһында эшләй. Филология фәндәре кандидаты, педагогия фәндәре докторы ғилми дәрәжәләрен яҡлай. 1998 йылда Рафаэль Аҙнағолов Башҡорт теленең орфографик, 2003 йылда Башҡорт-рус мәктәп һүҙлектәрен әҙерләп сығара. Матбуғатта әҙәби тәнҡит һәм аналитик мәҡәләләр менән сығыш яһай. Рафаэль Аҙнағолов һәр ваҡыт әүҙем гражданлыҡ позицияларында тора, тыуған Башҡортостанының, теленең һәм мәҙәниәтенең патриоты була. Һоҡланғыс шәхестең яҡты иҫтәлеге күңелдәрҙә орҙаҡ һаҡланыр.\nМәрхүм менән хушлашыу 24 ғинуарҙа көндөҙгө сәғәт 12-лә Башҡорт дәүләт универститетының төп корпусында, Зәки Вәлиди урамы 32-се йорт адресы буйынса үтә.


Октябрьский ҡалаһында Александр Дергунов иҫтәлегенә спорт акробатикаһы буйынса ярыштар үтте\nБыйыл икенсе тапҡыр ойошторолған турнирҙа Рәсәйҙең 30-лап ҡалаһы һәм Әрмәнстандан 400-ҙән ашыу спортсы көс һынашты. Ярыштар өс көн дауамында урындағы спорт һарайында барҙы. Октябрьский өсөн 55 акробат сығыш яһаны. Александр Дергунов ҡалала спорт акробатикаһын үҫтереүгә тос өлөш индергән шәхес. Уның ҡулы аҫтында тиҫтәләп спортсы үҫеп сыҡҡан.


Тере шишмә сылтыраған ерҙә\n7 Ноябрь 2018, 18:03\nОло Ыҡтамаҡ ауыл советы ауыл биләмәһе Ыҡ йылғаһы буйындағы Тау урамынан алыҫ түгел шишмәне төҙөкләндерҙе.\nМәсетле районының матур урындары күп, экологияһы яҡшы, һоҡланыр һәм ял итер урындары бар. Ә шишмәһенең һыуы – айырым тәмгә эйә. Тау урамындағы тәбиғи сығанаҡты Мәсетле районы халҡы һәм уның ҡунаҡтары бик ярата.\nБорон шишмә һыуын эскән кеше ерҙең үҙенән көс ала, тигән ышаныу булған. Хәҙер ҙә күптәр, хатта интуиция кимәлендә, айырым бер көс-дәрт алыр өсөн шишмәгә бара.\nЙәй көнө шишмә янында тирә-яҡ урамдарҙан бала-саға йыйылып китә. Шау-шыу килеп, йүгерешеп уйнағандан һуң, улар бында һыу эсеп, танһыҡтарын ҡандырып ала. Лимонадтар һәм пластик шешәләрҙәге “үле” һыуға ҡарағанда, был һыуҙың күпкә файҙалыраҡ икәнен улар мыҡты белә.\nШулай уҡ бында байрамдар уҙғарыла һәм тирә-йүндең хозурлығын күҙәтеп, кешеләр былай ғына ял итеү өсөн дә килә. Барыһы ла яҡшы кеүек тә, тик бына шишмә һыуын алыуы бик үк уңайлы түгел ине. Ауыл халҡы уны төҙөкләндереү мәсьәләһе менән Оло Ыҡтамаҡ ауыл Советына бер нисә тапҡыр мөрәжәғәт итә. Ниһайәт, уларҙың үтенесе үтәлә. Хәҙер унда бөтөнләй икенсе күренеш. Шишмәбеҙ ауыл халҡын ғына түгел, ә килгән-киткән кешеләрҙе лә һал-ҡын һыуы менән ҡыуандырып, яңы көс менән урғыла.\nОлоыҡтамаҡтар, һәр шишмә – ул изге урын, ти. Ысынлап та бында ниндәйҙер үҙенә күрә бер төрлө атмос-фера. Һыуы ла үтә күренмәле, тәмле. Беҙҙең ғорурланыр, ҡунаҡтарға күрһәтер нәмәләребеҙ бар. Ә матур итеп төҙөкләндерелгән шишмә – ауылыбыҙҙың шундай иҫтәлекле урындарының береһе.


Петр Капишников сәйәси партия лидерҙары менән осрашты // Сәйәсәт | новости башинформ.рф\nПетр Капишников сәйәси партия лидерҙары менән осрашты\n16:58, 21 декабря 2012 Сәйәсәт\nБР буйынса Баш федераль инспектор Петр Капишников сәйәси партияларҙың төбәк бүлексәләре етәкселәре менән эш осрашыуы үткәрҙе. Кәңәшмәлә РФ Юстиция министрлығының БР буйынса Идаралығы начальнигы Лариса Кучина ла ҡатнашты. Осрашыуҙа 15 сәйәси партияның төбәк бүлексәләре лидерҙары булды.\nСәйәси сарала ҡатнашыусылар РФ Президентының Федераль Йыйылышҡа Мөрәжәғәтнамәһенең төп тезистарын тикшерҙе. Шулай уҡ урындағы үҙидара мәсьәләләре иғтибар үҙәгендә булды. Петр Капишников партия лидерҙарынан муниципаль власть органдары системаһын үҫтереү буйынса тәҡдимдәр әҙерләүен һораны, улар Урындағы үҙидара мәсьәләләре буйынса округ советына тикшереүгә йүнәлтеләсәк.\nЛариса Кучина партияларҙы теркәү тәртибе, шулай уҡ РФ Юстиция министрлығының БР буйынса Идаралығының сәйәси партияларға ҡарата үткәргән контроль-күҙәтеү саралары хаҡында һөйләне. Идаралыҡ башлығы билдәләүенсә, 2012 йылдың июленән республикала теркәлергә теләгән һәр партия ыңғай яуап алған. Бөгөнгө көндә Башҡортостанда 25 партияның төбәк бүлексәһе теркәлгән.\nКәңәшмәлә берлектәге эшмәкәрлеккә тәүге йомғаҡтар яһалды, шулай уҡ алдағы осорға маҡсаттар билдәләнде.\nТеги: бр буйынса баш федераль инспектор,партиялар


Башҡортостанда ауыл халҡы өсөн 10 күп функциялы автоклуб һатып алына // Мәҙәниәт | новости башинформ.рф\n16:00, 17 мая 2019 Мәҙәниәт\nБашҡортостанда ауыл халҡы өсөн 10 күсмә күп функциялы мәҙәни үҙәктәр (автоклубтар) һатып алына. Был хаҡта Башҡортостан Дәүләт Йыйылышы — Ҡоролтай рәйесе урынбаҫары, «Кесе Ватан мәҙәниәте» проекты кураторы Эльвира Айытҡолова белдерҙе. 2020 йылда – Тәтешле, Ҡариҙел, Баймаҡ, Белорет, Нуриман, 2021 йылда Салауат, Бишбүләк, Йылайыр, Көйөргәҙе, Әбйәлил райондары автоклубтар һатып алыр тип күҙаллана. 10 автоклуб һатып алғандан һуң республика халҡын мәҙәни хеҙмәттәргә ылыҡтырыу 8,8% арта.\n«Башҡортостанда 2 меңдән ашыу стационар мәҙәни-ял учреждениелары эшләй. Улар республика халҡын мәҙәни хеҙмәттәр менән 53% ғына тәьмин итә. Республиканың 54 районындағы 2500-ҙән ашыу тораҡ пунктта стационар мәҙәни-ял учреждениелары юҡ. Стационар клубтар булмаған ауылдарҙа йәшәүселәр өсөн тап күсмә клубтар мәҙәни тормош үҙәге булып тора», — тине Эльвира Айытҡолова.\nЭльвира Айытҡолова «Кесе Ватан мәҙәниәте» проектын тормошҡа ашырыу тураһында «Берҙәм Рәсәй» партияһының беренсел һәм урындағы бүлексәләре секретарҙарының Башҡортостан Башлығы вазифаһына алдан тауыш биреү кандидаттары менән осрашыуҙа һөйләне.\nТеги: автоклубтар, Кесе Ватан мәҙәниәте, праймериз


КЕЙЕҘ БАҪЫУ—ХАЛҠЫБЫҘ ШӨҒӨЛӨ\n1 Август 2019, 16:01\nКейеҙ баҫыу–башҡорт халҡының борондан килгән шөғөлө. Үҙ заманында ул халҡыбыҙҙың төп кәсептәренең береһе булған. Кешеләрҙе матурлыҡ серҙәренә өйрәтеү һәм ата-бабаларыбыҙҙың шөғөлөн кире тергеҙеү маҡсатында Асия Солтан ҡыҙы Ғәйнуллина Сибай ҡалаһында кейеҙ баҫыу буйынса оҫталыҡ дәрестәре үткәреп тора.\nКейеҙ баҫыу–башҡорт халҡының борондан килгән шөғөлө. Үҙ заманында ул халҡыбыҙҙың төп кәсептәренең береһе булған. Кейеҙҙе, ғәҙәттә, аҡ, ҡара, йәки ҡатнаш йөндән баҫҡандар. Ҡыҙҙарҙы кейәүгә оҙатҡанда бирнәһе араһында балаҫ, юрған, яҫтыҡтан тыш, мотлаҡ рәүештә баҫылған кейеҙ ҙә булған. Сөнки кейеҙ көндәлек тормошта бик кәрәкле әйбер тип иҫәпләнгән. Бынан тыш, ата-бабаларыбыҙ ҡара йөндән баҫылған кейеҙҙең төрлө ауырыуҙарҙан ярҙам итеүенә ышанған. Ә аҡ йөнлө кейеҙҙе килен төшөргәндә ҡулланғандар.\nӘлеге көндә кейеҙҙе әүҙем ҡулланмаһаҡ та, оҙон ҡышҡы көндәрҙә уның бик тә ярап ҡалыуы мөмкин. Сөнки ул йылыны тота, һыуыҡтан һаҡлай. Бынан тыш, кейеҙҙән бик матур ултырғыс япмалары эшләргә лә мөмкин. Был һәр йортҡа үҙенсәлекле матурлыҡ өҫтәйәсәк.\nКешеләрҙе ошондай матурлыҡ серҙәренә өйрәтеү һәм ата-бабаларыбыҙҙың шөғөлөн кире тергеҙеү маҡсатында Асия Солтан ҡыҙы Ғәйнуллина Сибай ҡалаһында кейеҙ баҫыу буйынса оҫталыҡ дәрестәре үткәреп тора. Быйыл был дәрестәр 4 августан 24 авгусҡа тиклем сәнғәт колледжы алдында үткәреләсәк. Яҡынса 7-8 дәрес булыуы көтөлә. Ә инде 24 август ҡала көнөндә үтәсәк Кейеҙ байрамында һәр кем эшләгән эшен күргәҙмәгә ҡуя ала.\nТрадицион кейеҙ баҫыу оҫталыҡ дәрестәренә теләгән кеше килә ала. Билдәле булыуынса, кейеҙ баҫыу өсөн һарыҡтың көҙгө йөнө ҡулланыла. Уның тетелгән булыуы ла мотлаҡ. Шуға күрә тетелгән әҙер таҙа йөн алып килеү зарур. Шулай уҡ “Эффект” тип аталған кер һабыны ла кәрәк буласаҡ.\nКейеҙ баҫыу еңел генә уйын эш түгел. Ул сослоҡ, әрһеҙлек талап итә. Ситтән ҡарап тороп ҡына был һөнәргә өйрәнеү мөмкин түгел. Оҫталыҡ дәресе үтергә теләүселәрҙән әрһеҙ алмаш кейем, калуш алып килеү талап ителә. Һыуланмай торған алъяпҡыс булһа, тағы ла яҡшыраҡ.\nБоронғо шөғөлдәрҙе тергеҙергә, ата-бабаларҙан ҡалған шөғөлгә өйрәнергә теләүселәр, кейеҙ баҫыу буйынса оҫталыҡ дәрестәренә рәхим итегеҙ.


Ыласындар самолеттарҙы ҡотҡара\n19 Август 2019, 11:49\nБразилия аэропорттарында 5 ыласын менән 6 ҡарсыға “хеҙмәт итә”, улар самолеттарҙы ҡоштар бәрелеүенән һаҡлай.\nҮткән аҙнала, йәғни 15 август иртәһендә «Урал һауа юлдары» компанияһы аэробусы ашығыс рәүештә Мәскәү өлкәһендәге кукуруз баҫыуына ултыра. Борттағы пассажирҙарҙың береһе лә зыян күрмәгән. Был хәл Рәсәй халҡын ғына түгел, бөтә донъяны таң ҡалдырҙы.\nБаҡтиһәң, был ғәҙәттән тыш хәлгә аҡсарлаҡтар тубы ғәйепле булып сыҡҡан. Ҡоштар самолетҡа бәрелеп, двигателдәрҙе эшлектән сығарған.\nӘ Бразилия аэропорттары бындай күңелһеҙ хәлдәр булмаһын өсөн, махсус өйрәтелгән йыртҡыс ҡоштар тота икән. 5 ыласын менән 6 ҡарсыға Бразилия аэропорттарында “хеҙмәт итә”, улар самолеттарҙы ҡоштар бәрелеүенән һаҡлай. Бразилияла күпселек авиаһәләкәттә самолетҡа гриф-урубу тигән эре ҡоштоң килеп бәрелеүе сәбәпсе булып тора икән.\nБыл аҡыллы ҡоштар Рәсәйҙә лә ҡулға эйәләштерелә. Мәҫәлән, Мәскәү Кремле комендатураһын дүрт ыласын һаҡлай. Улар Кремль соборҙарының алтын көмбәҙҙәренә килеп ҡунған ҡарғаларҙы, күгәрсендәрҙе өркөтә.


Беҙҙең проекттар Фәүзиә Рәхимғолова. "Ҡарһылыу мөхәббәте" 13.01.2017 Шағирә Фәүзиә Рәхимғолова әҫәре буйынса әҙерләнгән “Ҡарһылыу мөхәббәте” исемле композиция тәҡдим итәбеҙ. СССР-ҙың һәм Рәсәйҙең халыҡ артисы Гөлли Мөбәрәкова уҡый.\nТулырак Ҡырҙар буйлап аҡ ҡыш елеп бара... 13.01.2017 Композицияны Башҡортостандың атҡаҙанған артисы Ғәлимнур Бикбулатов менән менән Башҡортостандың халыҡ артисы Наилә Ғәләүетдинова уҡыған. Шиғырҙар радио фонды өсөн 1984 йылда яҙылған.\nТулырак Аҡтан-аҡ, пактан-пак миҙгелдәр... Композиция 13.01.2017 Композиция Сафуан Әлибай, Тимер Йосопов, Рауил Шаммас, Гөлфиә Юнысова, Тәнзилә Дәүләтбирҙина уҡыуындағы шиғырҙарҙан төҙөлгән. Радио фонды өсөн 2004 йылда яҙылған. Тулырак Изге теләк, өмөт менән ергә Яңы йыл килә! Композиция 13.01.2017 «Изге теләк, өмөт менән Яңы йылым башлана» тип аталған композиция тәҡдим итәбеҙ. Тулырак Гөлнур Яҡупова шиғырҙары 28.12.2016 Шағирә һәм яҙыусы, Башҡортостандың атҡаҙанған мәҙәниәт хеҙмәткәре Гөлнур Яҡупованың бер шәлкем шиғырын тәҡдим итәбеҙ. Башҡортостандың халыҡ артисы Фирҙәт Ғәлиев уҡый.\nТулырак Фәүзиә Рәхимғолова шиғырҙары 20.12.2016 Шағирә Фәүзиә Рәхимғолованың тыуыуына 15 декабрҙә 95 йыл тулды. Ул Ишембай районының Йәнырыҫ ауылында тыуған. Башҡорт дәүләт пединститутын тамамлағандан һуң, оҙаҡ йылдар «Пионер», аҙаҡ “Башҡортостан ҡыҙы” журналдарында эшләгән. Ул беҙгә әҙәби мираҫ итеп ике тиҫтәнән ашыу китап ҡалдырған.\nХәҙер иғтибарығыҙға Фәүзиә Рәхимғолованың шиғырҙарын тәҡдим итәбеҙ. Автор уҡый. Радио фонды өсөн 1977 йылда яҙылған. Тулырак Рәмил Ҡолдәүләт шиғырҙары 09.12.2016 Шағир Рәмил Ҡолдәүләттең бер шәлкем шиғырын тәҡдим итәбеҙ. Автор уҡый. Радио фонды өсөн 1989 йылда яҙылған. Тулырак Марис Нәзиров шиғырҙары 15.11.2016 Шағир Марис Нәзировтың бер шәлкем шиғырын тәҡдим итәбеҙ. Башҡортостандың халыҡ артисы Әхәт Мортазин уҡый. Радио фонды өсөн 1989 йылда яҙылған.\nТулырак Абдулхаҡ Игебаевтың "Ғүмер тигәндәре аяулы" поэмаһынан өҙөк 15.11.2016 Башҡортостандың халыҡ шағиры, С.Юлаев ис.дәүләт премияһы лауреаты Абдулхаҡ Игебаевтың «Ғүмер тигәндәре аяулы» поэмаһынан өҙөк тәҡдим итәбеҙ. Башҡортостандың халыҡ артисы Әхәт Мортазин уҡый.\nТулырак Таңһылыу Ҡарамышева шиғырҙары 15.11.2016 Танылған шағирә Таңһылыу Ҡарамышеваның «Донъя – даръя», «Күңелем доғалары», «Мәңгелек сәфәр» һ.б китаптары, күңелдәрҙе ялмап алыр шиғырҙары күп. Иғтибарығыҙға уның өр-яңы шиғри шәлкемен тәҡдим итәбеҙ. Автор уҡый.\nТулырак Риф Тойғон шиғырҙары 15.11.2016 Яҙыусы һәм йәмәғәт эшмәкәре, Рәсәйҙең һәм Башҡортостандың атҡаҙанған мәҙәниәт хеҙмәткәре Риф Тойғондоң тыуыуына иртәгә – 70 йыл. Иғтибарығыҙға уның бер шәлкем шиғырын тәҡдим итәбеҙ. Автор уҡый. Радио фонды өсөн 1995 йылда яҙылған. Тулырак "Берҙәмлек - мәңге һаҡлар хазина". Композиция 15.11.2016 Төрлө әҙиптәрҙең шиғырҙарынан төҙөлдө.\nТулырак "Радиола шиғри эҙе бар". Композиция 18.10.2016 Композиция ҡасандыр радиола эшләгән яугир шағирҙар Я.Ҡолмой, Ш.Биҡҡол һәм бөгөнгө поэзиябыҙҙы биҙәгән Т.Ғәниева, Х.Юлдашев, Т.Искәндәриә, Ә.Үтәбай шиғырҙарынан төҙөлдө. Мөхәррире - Әнисә Муллағолова, тауыш режиссеры - Гөлнур Моталлапова.\nТулырак "Мәңге балҡы, Башҡортостан!". Композиция 13.10.2016 Башҡорт әҙиптәренең шиғырҙарынан төҙөлгән «Мәңге балҡы, Башҡортостан!» исемле композиция тәҡдим итәбеҙ. Башҡортостандың халыҡ артистары Илсөйәр Ғәзетдинова һәм Хәмит Яруллин уҡый.\nТулырак Зарема Әхмәтйәнова шиғырҙары 10.10.2016 Шағирә Зарема Әхмәтйәнова 1945 йылда Шаран районынының Ерекле ауылында тыуған. Яҡты донъяла ни бары 47 йыл ғына йәшәп ҡалды ул. Өфө дәүләт нефть институтында уҡығанда уҡ шиғырҙары матбуғатта баҫылды. Инженер һөнәре алғас, Үзбәкстанда, аҙаҡ Башҡортостанда төрлө проект үҙәктәрендә эшләне. Яҙыусылар ойошмаһы идараһында ла яуаплы вазифа башҡарҙы. Әҙибә балалар һәм өлкәндәр өсөн «Сәңгелдәк», «Йәйҙә ҡалайыҡ», «Кәкре күләгә» һәм башҡа китапта... Тулырак Әхмәт Ғайсин шиғырҙары 05.10.2016 Әхмәт Ғайсиндың бер шәлкем шиғырын тәҡдим итәбеҙ. Башҡортостандың халыҡ артисы Илдар Ғүмәров уҡый. Радио фонды өсөн 2008 йылда яҙылған.\nТулырак "Тыуған ерем - моңдар илем". Композиция 23.09.2016 Башҡорт әҙиптәренең шиғырҙарынан төҙөлгән «Тыуған ерем – моңдар илем» тип аталған композиция тәҡдим итәбеҙ. Башҡортостандың халыҡ артистары Әхәт Мортазин һәм Наилә Ғәләүетдинова уҡый.\nТулырак Фәниә Чанышева шиғырҙары 13.09.2016 Шағирә Фәниә Чанышеваға 90 йәш тулды. Ул Бүздәк районы Күҙәй ауылында тыуған. Урта мәктәпте тамамлағас, Башҡорт дәүләт педагогия институтында уҡый. Аҙаҡ һабаҡташы – яугир-шағир Ғилемдар Рамазанов менән ғаилә ҡороп, өс бала тәрбиәләп үҫтерәләр. Әҙибәнең хеҙмәт юлы Башҡортостан «Китап» нәшриәтендә, «Башҡортостан уҡытыусыһы» журналында үтә.\nФәниә Ғәбделғафар ҡыҙы – ун китап авторы. «Иҫтә, һаман да иҫтә», «Һаумы, яҡт... Тулырак Ҡәҙим Аралбай шиғырҙары 07.09.2016 Башҡортостандың халыҡ шағиры, ... Тулырак Радик Хәкимйән шиғырҙары 29.08.2016 Шағир Радик Хәкимйәнгә – 75 йәш. Ул 1941 йылдың 25 авгусында Ҡыйғы районы Үрге Ҡыйғы ауылында тыуған. З.Биишева ис. Башҡортостан «Китап» нәшриәтендә уның ун бишләп шиғри китабы донъя күрҙе. Бала сағы һуғыш афәтенә тура килгән әҙиптәр шиғырын туплаған йыйынтығы ла уҡыусы күңеленә хуш килде. Радик Зәкирйән улын тыуған көнө уңайынан ихлас ҡотлайбыҙ. Киләсәктә лә ижад шишмәләренең һайыҡмауын, ныҡлы сәләмәтлек, ғаилә бәхете теләйбе... Тулырак Страницы1


Республика Башлығы Стәрлебашта балалар баҡсаһы төҙөлөшөн тикшерҙе // Сәйәсәт | новости башинформ.рф\nРеспублика Башлығы Стәрлебашта балалар баҡсаһы төҙөлөшөн тикшерҙе\n10:00, 20 ноября 2014 Сәйәсәт\nСтәрлебаш районы буйлап эш сәфәрендә йөрөгәндә, Башҡортостан Президенты Рөстәм Хәмитов 120 урынлыҡ балалар баҡсаһы төҙөлөшөнөң барышын тикшерҙе. Мәктәпкәсә учреждение Стәрлебаш ауылында һалына. Объектҡа заказ биреүсе – Башҡортостан Республикаһының Капиталь төҙөлөш идаралығы. Балалар баҡсаһы 2013 йылдың ноябрендә төҙөлә башланған. Әлеге ваҡытта объекттың әҙерлеге – 95 процент, тип хәбәр итә төбәк Башлығының матбуғат хеҙмәте.\nБР Капиталь төҙөлөш идаралығы начальнигы Хәлим Шәйбәков, дәүләт менән килешеү буйынса төҙөлөш-монтаж эштәренең хаҡы 64 миллион һум тәшкил итте, тип хәбәр итә. Бер бала урыны 534 мең һумға барып баҫҡан. Уның әйтеүенсә, объектта бөтә ебәреү-көйләү эштәрен ноябрҙә тамамлау күҙаллана. Балалар баҡсаһы төҙөлә башлаған биҫтәнең мөһим өлөшөнә әйләнәсәк.\nСтәрлебаш районы хакимиәте башлығы Фәнүр Туҡтаров артабан мәктәп һәм балалар баҡсаһын бер бинала берләштерергә планлаштырылыуын һөйләне. Рөстәм Хәмитов был фекерҙе хупланы, айырыуса 2016 йылдан алып Башҡортостанда мәктәптәр төҙөү буйынса масштаблы республика программаһының башланыуы күҙлегенән сығып ҡарағанда.


Материалы за Апрель 2009 года » Страница 10 » Архив газеты "Йәшлек"\nБашҡортостан Республикаһының Милли музейында «XVIII быуаттың тәүге яртыһында Башҡортостан. Тау заводтары» тигән яңы экспозициялар залы асыла. Унда Ырымбур экспедицияһы ғалимдарының уникаль карталары, металлургия заводының макеты, башҡорттарҙың мәғдәнселек менән шөғөлләнеү традицияларын күрһәтеүсе документтар урын алған. Милли музей үҙе биш бүлектән тора, эсенә 34 залды ала, музей фондтарында 130 меңдән ашыу экспонат һаҡлана.\nавторы: Нур | 23 апреля 2009 | Фекерҙәр (0) | Тотош уҡырға\nЯҡтыкүлгә – яҡшы юл! Яңылыҡтар » Иғтибар\nБаш ҡалаға һыйынып ятыусы Ҡырмыҫҡалы районының Яҡтыкүл ауылы халҡы әле һаман, егерме беренсе быуатта ла, юлһыҙ интегә\nРәсәйҙә ике проблема бар, тиҙәр: береһе – алйоттар, икенсеһе – юлдар. Тәүгеләре тураһында фәлсәфә ҡуйыртыу артыҡ булыр, шуға ла бәләкәй генә бер ауыл нигеҙендә юлдар проблемаһына бер ҡараш ташлайыҡ. Юлдарҙы кеше организмының төп йәшәйеш селтәре – ҡан тамырҙары менән сағыштырыу урынлы. Ҡан тамырҙары сәләмәт булһа, ҡан бөтә органдарға барып етә, уларҙы кислород менән тәьмин итә, ә юлында ҡаршылыҡтар осраһа, организм сиргә дусар була, хәлһеҙләнә. Юлдар ҙа, ҡан тамырҙары шикелле, халыҡ көнитмешенең, йәшәйеш сифатының төп күрһәткесе. Улар ни тиклем сифатлы төҙөлә, ни тиклем тигеҙ һәм ыҫпай һалына, юл алып барған төбәктә йәшәүсе халыҡтың да тормошо шул тиклем яҡшыраҡ. Был һүҙҙәрҙе Ҡырмыҫҡалы районының бәләкәй һаналған ауылдарының береһе – Яҡтыкүл ауылы миҫалында ла асыҡ күрергә мөмкин.\nЯңғыҙ ҡарға яҙ килтермәй Башҡортостан » Милли проекттар\nТәржемәсе, кинодраматург Зөһрә Бураҡаева, рәссам Арыҫлан Бикбаев һәм М. Кәрим исемендәге республика Милли йәштәр театры актеры Зөлфәр Әхмәтовтарҙың был башланғысы ҙур хуплауға лайыҡ. Ни өсөнмө? Уйлап ҡарайыҡ әле, бөгөн әҙәбиәт, һынлы сәнғәт, театр, музыка өлкәләрендә иркен йөҙөүсе һәм ҡанат үҫтереүсе башҡорт йәштәренең берҙәм булып йыйылышып, фекер алышыу урыны бармы? Дүшәмбегә тиклем юҡ ине. Теге йәки был өлкәләге уңыштарҙы бергә йыйылып уртаҡлашыу, етешһеҙлектәрҙе уртаға һалып һөйләшеү бит уларҙың артабанғы үҫешенә, сәскә атыуына ғына килтерә түгелме?!\nЕрҙең тәүге картаһына 65 миллион йылмы? Яңылыҡтар » Ғәләмәт донья\nПлиталағы һүрәт бер иш мөйөшлө төҙөк күп ҡырҙан ғибәрәт. Ҡайһы бер «ярыҡтар»ҙың бер яғының һүрәте юйылған кеүек. Әйтерһең дә, йылғаларҙың йыуылған ярҙары йәки каналдары тиерһең. Өҫтәүенә, Төньяҡ ярымшарҙағы кеүек итеп. Картаға берәй гидротехник система төшөрөлмәгәнме икән, тигән шик тыуҙы. Каналдарҙың дөйөм оҙонлоғо – 12 мең километр. Һәм улар Ерҙең әйләнеү иҫәбенә һыу ағырлыҡ итеп эшләнгән. Был математика күҙлегенән раҫланды.\nӘйткәндәй, каналдар өсмөйөшлө, бөгөнгө кеүек тура мөйөшлө йәки трапеция формаһында түгел. Иҫәпләүҙәр күрһәтеүенсә, өсмөйөшлө каналдар тулҡындарҙы баҫа, һәм һыу ағымы кәмей. Бындай формалағы каналдар карап йөрөр өсөн уңайлы.\nБеҙҙең күргәндәрҙе яҙып та, һөйләп тә бөтөрөрлөк түгел Башҡортостан » Хәтер\nБеҙҙең бала сағыбыҙ һуғыш осорона тура килеп, ас-яланғас, 7 – 8 йәштән, әсәйҙәребеҙгә ярҙам итәбеҙ тип, бар хәлебеҙсә эшләп үҫтек. Күргәндәрҙе яҙып та, һөйләп тә бөтөрөрлөк түгел. Һуғыштан ҡайтмаған атайҙарҙың балалары бер ниндәй ҙә яҡлау күрмәне. Ярай, ҡайтҡандарға хөкүмәт тарафынан хөрмәт ҙур булды, уныһы ҡыуаныслы. Ҡайттылар ҙа, сатанмы-сулаҡмы, төрлө ерҙә етәксе, бер өйөр етем бисәгә хужа булып, эшкә егелделәр, балалар үҫтерҙеләр, өй һалдылар, ситән үрҙеләр. Ә беҙ йәшенеп ҡарап торһаҡ, сәсебеҙҙән һыйпап: «Һеҙҙең дә атайҙарығыҙ тиҙҙән ҡайтыр», – тип алдаштырҙылар.\n«Йәшлек.ру» порталы ағзаһы – Германия кинооператоры Анастасия Башҡортостан тауҙары тураһында фильм төшөрмәксе Мәҙәниәт\nӘлегә ул башҡорт телен өйрәнә\nҒәжәп, элек-электән башҡорт иленә, еренә, халҡына ҡағылышлы тарихи мәғлүмәттәр ниңәлер үҙ милләттәштәребеҙҙән бигерәк сит милләт вәкилдәрен ҡыҙыҡһындырған. Рыбаков, Руденко, Крашенинников кеүек ғалимдар киләһе быуын өсөн туплап-яҙып ҡалдырған тарихи мәғлүмәттәр әле ҡайһылай ярап ҡала беҙҙең тарихсыларға һәм башҡа өлкә белгестәренә.\nҺуғыш йылдары комсомолдары Башҡортостан » Хәтер\nУлар Бөйөк Еңеүҙе яҡынайтыу өсөн көндө төнгә ялғап эшләне\nАуылға яҙ килде: яңы тормош башланды. Утыҙынсы йылдарҙа райондың бөтә ауылдарында ла колхоздар төҙөлдө. Ауыл хужалығын коллективлаштырыуҙа машина-трактор станциялары эргәһендәге политбүлектәр күп яҡлы эш башҡарҙы. Башҡорт халҡының легендар батыры Салауат Юлаевтың тыуған төйәгендә 1933 – 1934 йылдарҙа МТС ойошторолғайны. 1934 йылдың яҙында тәүге тракторҙар килде, йәш механизаторҙар әҙерләнде. «Алға» ауыл хужалығы артелендә, мәҫәлән, беренсе тракторға Хәйрулла Ибраһимов ултырҙы. Әбүбәкиров, Кәлим Ғәйфуллин, Нурмеев, Динисламов, Нәжипов, Әхтәров кеүек егеттәр ҙә тракторсы һөнәренә өйрәнде. Әммә яңы тормош ҡороу еңелдән булманы. Ул кулактарҙың, уларҙың ҡуштандарының аяуһыҙ ҡаршылығына осраны. Кулактар игендәрен йәшереүҙе, күмәк хужалыҡҡа ҡоротҡослоҡ итеүҙе дауам итте. Утыҙынсы йылдар башында улар баҫмасыларға ҡаршы алышта Хәрби Ҡыҙыл Байраҡ орденына лайыҡ булған, ауылына ҡайтып, ең һыҙғанып яңы тормош төҙөүгә тотонған комсомолец Ризай Хисаметдиновты йыртҡыстарса үлтерҙе.\nАлыҫ араларҙы яҡынайтып... Мәҙәниәт\n3 – 25 апрелдә Өфөлә Томск ҡалаһы башҡорт рәссамдарының Эрик Дүсмәтов (1949 – 2009) иҫтәлегенә арналған күргәҙмәһе үтә\nӘ кем һуң ул Дүсмәтов? Сығышы менән Борай районы егете Эрик Имаммөхәмәт улы Дүсмәтов, профессиональ рәссам кимәленә күтәрелгәс, Томск ҡалаһына эшкә саҡырыла, артабан ювелир әйберҙәр эшләү оҫтаһы Рәсәй Рәссамдар союзының ағзаһы һәм уның Томскиҙағы ойошмаһы идараһы рәйесе булып китә.\nКире ҡайтырға << 1 6 7 8 9 10 11 12 13 14 21 >> Киләһе бит


Республика башлығы Әлшәй районында Раевка элеваторында ла булды\nЭлеваторҙың хужаһы - «Башҡортостан бройлеры» компанияһы. Инвесторҙар 2013-сө йылда 30 мең йомортҡаға иҫәпләнгән репродукторҙы сафҡа индергән, улар киләсәктә ҡеүәтте тағы арттырырға иҫәп тота. Бының өсөн элеваторҙың мөмкинлектәрен киңәйтеү ҙә талап ителә, хужалар ҡатнаш аҙыҡ заводы асырға ниәтләй, цехтарға 90 миллион һумлыҡ ҡоролма алыу ҡаралған. Яңы комплекс тулы рационлы аҙыҡ етешереү күләмен йылына 120 мең тоннаға тиклем еткерергә булышлыҡ итәсәк. Әммә республика башлығы инвесторҙарҙың был проектты оҙаҡҡа һуҙыуын белдерҙе, ниәттәр һаман ҡағыҙҙа ғына, күптән эшкә тотонорға ваҡыт, тине Рөстәм Хәмитов.


Өфөлә «Урал батыр» эпосына арналған һәйкәл барлыҡҡа киләсәк | ГТРК «Башкортостан» — Новости Уфы и РБ\nӨфөлә «Урал батыр» эпосына арналған һәйкәл барлыҡҡа киләсәк\n06 февраля 2017 — 16:50 ГТРК «Башкортостан»\nБындай тәҡдим менән Бөтә донъя башҡорттары ҡоролтайының башҡарма комитеты сыҡҡайны. Ошо маҡсатта ҡоролтай ҡарамағында эшсе төркөм ойошторолдо һәм бөгөн уның беренсе ултырышы үтте. Комиссияға ғалимдар, архитекторҙар, режиссерҙар, төрлө ведомство-министрлыҡ вәкилдәре инә. Һәйкәлде Башҡортостандың 100 йыллығын байрам иткәндә һәм 2020-се йылдағы Бөтә донъя Фольклориадаһы көндәрендә асыу ҡарала. «Урал батыр» эпосы һәйкәленә эскиздар ҙа эшләнгән. Әлегә ул раҫланмаған һәм ҡағыҙҙа ғына ҡала. Проектты тормошҡа ашырыу өсөн махсус фонд булдырыласаҡ. Урал батыр эпосына һәм башҡа эпостарға монументтарҙы аллея кеүек эшләргә йыйыналар. Композицияны Өфөгә Башҡортостандың көньяҡ ҡапҡаһынан ингән юлда, Ағиҙел ярында урынлаштырыу күҙ уңында тотола.\nАктёры Башдрама приступили к финальным репетициям постановки по эпосу «Урал-Батыр»\nВедущий федерального канала «Культура» Пьер Кристиан Броше побывал на репетиции «Урал-Батыра»\nВ Уфе прошел Международный конкурс юных сказителей башкирского народного эпоса «Урал-Батыр»\n3 из 4872\nБашҡортостанда КОВИД-19 менән ауырыусылар аҙая.\nӘммә табиптар тынысланырға иртәрәк тип белдерә. Һуңғы тәүлектә республикала коронавирус йоҡтороуҙың 31 осрағы теркәлгән. Пандемия башланғандан алып был ҡурҡыныс сир менән ауырыусылар 7 мең 900-гә яҡынлаша. Стационарҙарҙа 71 кеше дауалана, уларҙың һигеҙе ауыр хәлдә. Ковид-19-ҙан 29 кеше һәләк...\nРеспублика мәктәптәре ғәҙәти тәртиптә эшләй башланы\nӘммә программала үҙгәрештәр бар. Хәҙер уҡыусылар ни бары 35 минут уҡый, сират буйлап тәнәфескә сыға. Беҙҙең ижади төркөм Фатима Мостафина исемендәге 20-се башҡорт гимназияһына барып, ҡуйылған талаптар менән танышты. Белем биреү учреждениелары хеҙмәткәрҙәре быға әҙерме? Белем биреү учреждениеһына...\nРакеталарҙың береһенә Башҡортостан символикаһын төшөрөүҙәре ихтимал\nХалыҡ-ара йыһан станцияһына осоусо ракеталарҙың береһенә Башҡортостан символикаһын төшөрөүҙәре ихтимал. “Роскосмос” етәксеһе Дмитрий Рогозин республика башлығы Радий Хәбиров менән осрашыуҙа ошондай тәҡдим яһаны. Салауаттағы химия заводы. Ҡоштар осор бейеклектән был предприятие ус төбөндәгеләй...\nГагарин кубогы артынан, алға!\nРадий Хәбиров “Салауат Юлаев” хоккейсылары, тренерҙар һәм клуб етәкселеге менән осрашты. Ул командаға яңы миҙгелдә уңыштар теләне. Республика Башлығы юлаевсыларға Реаспублика дәүләт наградаларын тапшырҙы. Хоккейсылар үҙ сиратында Радий Хәбировҡа теләктәшлек өсөн рәхмәт һүҙҙәрен еткерҙе....\nИке аҙна газһыҙ\nӨфөнөң күп фатирлы йорттарҙың береһендә газды һүндергәндәр. Эргәлә төҙөлөш эштәре барғанға күрә “зәңгәр яғыулыҡ” ҡоролмалары дөрөҫ эшләмәй һәм унда йәшәүселәрҙең ғүмеренә хәүеф менән янай. Фатирындағы газды, алдан хәбәр итмәйенсә, һүндереп китеүҙәренән Ғәлиә Абҡадырова аптырашта ҡала....\nӨлөшсөләр мәсьәләһен хәл итеү юлдары\nРеспублика Хөкүмәте рәйесенең беренсе урынбаҫары Андрей Назаров өлөшсөләр мәсьәләһе буйынса кәңәшмә үткәрҙе. Унда күп фатирлы йорттарҙы файҙаланыуға тапшырыу ваҡыттарының ни сәбәпле һуҙылыуы тураһында һүҙ барҙы. Өфөлә был мәсьәлә “Черемушки”, “Башҡортостан сәскәләре” торлаҡ комплекстары,...\nҠыйғы районында Бөйөк Ватан һуғышы ветеранын үлтереүселәр ҡулға алынды.\nУларҙың береһе күрше өлкәлә, икенсеһе-Башҡортостанда йәшәй, көс структураларының элекке хеҙмәткәре. Енәйәтселәр ветеранды язалап үлтергән һәм бер миллион һум аҡсаһын урлаған. Иван Несмеяновтың кәүҙәһе 9 июль үҙ йортонда табылғайны.\nМедицинаның киң мөмкинлектәре\nБашҡорт дәүләт медицина университеты клиникаһы хирургтары робот ярҙамында беренсе тапҡыр бауырға операция яһаны. Пациенттың хәле яҡшы, операция уңышлы үткән. Операция өҫтәлендә утыҙ йәшлек ҡатын. Табиптар уның бауырында һыулы шеш тапҡан. Бауырға операцияны Башҡорт дәүләт медицина университеты...\nРеспубликала геморрагик биҙгәк менә ауырыусылар арта. Бөйөр синдромлы гемаррагик биҙгәк - тәбиғи сығанаҡлы йоғошло ауырыу. Уны башлыса йорт һәм ҡыр сысҡандары тарата. Сирҙең төп билдәләре: тән температураһының күтәрелеүе, баш һәм мускулдар ауыртыуы, дөйөм хәлһеҙлек. Ҡайһы берҙә танау тоноу,...\nРеспубликала гектар көсө 27 центнерға етә\nРеспубликала 2 миллион 500 мең тоннанан ашыу ашлыҡ һуғып алынды. Ауыл хужалығы министрлығынан хәбәр итеүҙәренсә, әлегә бөртөклө һәм ҡуҙаҡлы культуралар майҙандарының 63 проценты ғына йыйылған. Гектарынан уртаса 27 центнер уңыш алына. Ете районда 100 мең тоннанан ашыу иген һуғылған. Улар...\nҠуштау закон менән һаҡланасаҡ\nБашҡортостан башлығы Радий Хәбиров Ишембай һәм Стәрлетамаҡ райондарында урынлашҡан Ҡуштауҙы республика әһәмиәтендәге «Ҡуштау» махсус һаҡланған тәбиғәт биләмәһе тип иғлан итеү тураһында ҡарарға ҡул ҡуйҙы. Документта махсус һаҡланған тәбиғәт биләмәһенең сиктәре һәм махсус һаҡ режимы раҫлана. Ҡарарға...\nЯңы уҡыу йылын яңы мәктәптә.\nБеренсе сентябрь көнө Чесноковка ауылында “Спутник” белем биреү үҙәге үҙ ишектәрен асты. Тантаналы линейка 1-се, 9-сы һәм 11-се класс уҡыусылары өсөн генә үтте. Республика башлығы Радий Хәбиров мәктәп менән танышты, үҙ теләктәрен еткерҙе. Быйыл мәғариф учреждениеһында үҙгәрештәр күпме? Уҡыу...\n“Башҡортостан сода компанияһы” акцияларына арест һалынды\nРәсәй Генераль прокуратураһы талабы буйынса Башҡортостандың Арбитраж суды “Башҡортостан сода компанияһы” акцияларына арест һалды. “Реестр” акционерҙар йәмғиәтенә компания акционерҙары исемлегенә үҙгәрештәр индереү тыйылды, тиелә суд хәбәрендә. Быға тиклем Республика етәксеһе Радий Хәбиров...\nБашҡортостанда 15 сентябрға тиклем көндәр йылы торсаҡ\nГисметео порталы мәғлүмәттәренә ҡарағанда, Башҡортостанда 15 сентябрға тиклем көндәр йылы торсаҡ. Һауа температураһы урыны менән 28 градусҡаса күтәрелер тип көтөлә. 11-12-се сентябрҙа ғына бер аҙ ямғыр яуыуы ихтимал. Күҙаллауҙар буйынса, сентябрҙең тәүге яртыһы Рәсәйҙең Европа өлөшөндәге төбәктәрҙә...


Ҡайҙа үлем һаталар? Хәбәр ит!\n26 Март 2019, 16:36\nБөтә республикалағы кеүек үк беҙҙең районда ла Бөтә Рәсәй наркотиктарға ҡаршы акцияның беренсе этабы башланды. 11 марттан республиканың министрлыҡ һәм ведомстволарында “ҡыҙыу бәйләнеш” телефондары эшләй. Наркотиктар һатылған йәки һаҡланған урындарҙы белеүсе һәр кем был турала тәүлек әйләнәһенә шылтыратып хәбәр итә ала.\nАкцияның төп принцибы – беҙҙең өсөн һәр мәғлүмәт мөһим. Шуға күрә әгәр ҙә наркотиктар әйләнешен күҙәтеү Идаралығы хеҙмәткәрҙәренә әйтер һүҙегеҙ булһа, полиция бүлексәләренә шылтыратығыҙ. БР Эске эштәр министрлығындағы 8(347) 279-32-92 “ышаныс телефоны”на ла шылтыратырға мөмкин. Һәр шылтыратыу күҙәтеү аҫтына алынып, тикшереләсәк. Бер мәғлүмәт тә иғтибарһыҙ ҡалмаясаҡ. Шылтыратыусының исем-шәрифтәре асыҡланмай.\nСараны ойоштороусылар граждандарҙың әүҙем тормош позицияһына ышана һәм тик бергә һәм берҙәм булғанда ғына наркомания проблемаһын хәл итергә мөмкин тип иҫәпләй.


Иң талап ителгән белгестәр аталды // Йәмғиәт | новости башинформ.рф\nИң талап ителгән белгестәр аталды\n16:00, 28 января 2011 Йәмғиәт\nӨфөлә айырыуса сауҙа өлкәһендәге хеҙмәткәрҙәр, профилле техник белгестәр, дөйөм етәкселек менеджерҙары һәм маркетинг бүлеге белгестәре етешмәй.\nАНКОР кадрҙар холдингы тикшеренеүҙәренә ҡарағанда, Өфөлә сауҙа буйынса менеджержарға һәм сауҙа вәкилдәренә талап 57 процент тәшкил итә. Был бөтөн Волга буйындағыға ҡарағанда ике тапҡырға күберәк.\nШулай уҡ инглиз телен белгән инженер-механиктар, баш инженерҙар һәм техник белгестәр етешмәүе күҙәтелә. Хеҙмәт баҙарында дөйөм етәкселек менеджерҙарына һәм маркетинг бүлеге белгестәренә талап техник белгестәрҙән ҡалышмай. Уларға дефицит 29 процент тәшкил итә.\nӨфөлә, бөтә Волга буйындағы кеүек үк, программистар, слесарҙар, электрогазосварщиктар, склад хеҙмәткәрҙәре талап ителә. Шулай уҡ кадрҙар холдингы төбәктә төп средстволарҙы иҫәпкә алыу буйынса бухгалтерҙар һәм хәүеф менән идара итеү белгестәре етешмәүен билдәләй.\nТимур Рәхмәтуллин автор: Тимур Рәхмәтуллин\nТеги: кадрҙар, хеҙмәт баҙары, статистика


Минең ғәжәйеп донъям\nМихаил Нестеров исемендәге Башҡорт дәүләт художество музейында балалар араһында иғлан ителгән һүрәттәр конкурсына йомғаҡ яһалды. Ул БАССР-ҙың арҙаҡлы рәссамы Алексей Кузнецовтың яҡты иҫтәлегенә арналды.\nСараның төп маҡсаты - йәштәр араһында тыуған илгә һөйөү уятыу, йәш рәссамдарҙы асыҡлау. Конкурс талаптарына ярашлы, балаларҙың эштәрендә ысынбарлыҡтағы тормош сағылырға тейеш ине. Һөҙөмтәлә «Минең ғәжәйеп донъям» бәйгеһе баһалама ағзаларында бай тәьҫораттар ҡалдырҙы. Ни өсөн тигәндә, һүрәттәргә ҡарап ата-бабаларыбыҙҙың тарихына, йолаларына, тыуған яҡтың тәбиғәтенә тағы ла бер тапҡыр әйләнеп ҡайтырға мөмкинлек тыуҙы. Ул шулай уҡ киләсәк быуындарға төрлө яҡлап үҫергә ярҙам итеүе менән дә әһәмиәтле, ти конкурсты ойоштороусылар. Ә инде бәйге еңеүсеһе тип 13 йәшлек Алһыу Диваева танылды.


Салауат Низаметдинов исемендәге Учалы сәнғәт һәм мәҙәниәт колледжында туҡыу һәм кейеҙ баҫыу бүлеге уңышлы эшләп килә\nМилли нағыштар һалынған ҡул эштәрендә студенттар башлыса үҙҙәренең ата-бабалары тормошон һынландырырға ынтыла.\nҠурсаҡ һындары полимер гипстан әҙерләнә. Бер ҡурсаҡты эшләүгә өс айлап ваҡыт китә. Уны эшләүсе оҫталар ҡулында теш дауалауҙа ҡулланыла торған хеҙмәт ҡоралдары. Cтуденттар эшләгән коллекцияла төрлө милләт ҡурсаҡтары бар. Һәр образ етди уйланыла. Тегелгән кейемдәрҙә милли биҙәктәр ҡулланыла.\nСәнғәтсә туҡыу һәм балаҫ һуғыу һөнәренә башлыса ҡыҙҙар уҡый. Улар өс йыл да ун ай дауамында һөнәри оҫталыҡ серҙәренә төшөнә. Учалы ҡыҙҙары балаҫ һүрәттәрен бәләкәй һандыҡтарға һәм сумкаларға, өҫтәл ябыуҙарына күсерә.\nӘнисә Хажиева, С.Низаметдинов исемендәге сәнғәт һәм мәҙәниәт колледжының халыҡ кәсептәре биҙәү сәнғәте бүлеге уҡытыусыһы: «Был күргәҙмәлә студеттарымдың диплом эштәре. Был панноларҙы Юлиә Әминева башҡарҙы. Паннола тормош ағасы һүрәтләнелгән. Боронғо алтай мәҙәниәте биҙәктәре ҡулланылған».\nҠыҙҙар гобелен эшләү, туҡыу һәм балаҫ һуғыуҙың барлыҡ нескәлектәрен дә өйрәнә. Ҡырағай һәм йорт хайуандары образдары, геометрик биҙәктәр бөгөнгө тормошҡа яраҡлаштырыла.\nПанноның һүрәтен һалып сыҡҡандан һуң өҫтөнә селтәр һалып нығытабыҙ. Һуңынан кер һабыны булған ҡайнар һыу ҡойола һәм өҫтөнән шымартыу машинаһы менән йөрөтөлә. 4-5 сәғәт эсендә панно әҙер.Ҡалып ярҙамында эшләгәндә аҙнанан ашыу ваҡыт үтә.\nУчалы йәштәре сәхнә өсөн милли костюмдар ҙа әҙерләй. Сағыу биҙәкле, милли кейемдәрҙәге ҡыҙҙарға ҡашмау, түшелдерек кеүек кейемдәр, һырға, сулпылар кеүек ювелир биҙәүестәр айырыуса килешә. Әйткәндәй, буласаҡ ташсылар һәм ювилерҙар ҙа тап ошо уҡыу йортонда әҙерләнә.\nБыуаттар аша тапшырылып килгән нағыштар. Уларға таянып ҡул эштәренә өйрәнеүсе йәштәрҙең киләсәге өмөтлө. Бороңғолоҡто һаҡлаусы, таратыусы төбәк киләсәктә сәнәғәт кимәлендә лә кейеҙ һәм һуғылған балаҫтар етештереүсе булараҡ та танылыу аласаҡ.


«Киске Өфө» гәзитенең сайты - ЙӘРӘХӘТТӘРҘЕ БАҠЫР ДАУАЛАЙ - 2018 - Мәҡәләләр\nБөрйән ағинәйе Көнһылыу ҠОТЛОБАЕВА 34 йыл ғүмерен мәктәптә балаларға биология уҡытыуға арнай. Математиктар, тел белгестәре нәҫеленән булһа ла, ул үҙендә өләсәһе Нәсиха Хөснөтдин ҡыҙының ҡаны еңгән тип һанай. Киң даирәлә белемле, көслө рухлы ил инәһе, дауа тылсымын белгән хикмәтле йән эйәһе була өләсәһе. Бөгөн авторыбыҙ металл ярҙамында дауалау серҙәре менән бүлешә.\nБаҡыр. Яраның уңалыуын тиҙләтә. Ҡан тамырҙарын киңәйеүҙән һаҡлай. Тик бының өсөн 1961 йылға тиклемге (Сталин заманындағы) йәки 1961 йылғы реформаның баҡыр (2, 3, 5) тинлектәрен файҙаланырға кәрәк. Уларҙы радикулит яфалағанда билгә теҙеп һалып, эт йөнөнән тегелгән билбау бәйләргә мөмкин. Әгәр кеше сирләһә, уның тәненә тейгән баҡыр ҡарая. Шуға уны тоҙло һыуҙа тоторға һәм таҙартырға кәрәк. Баҡыр беләҙектәр ҡан баҫымын нормалләштерә, тик бының өсөн уны терһәк янында йөрөтөргә кәрәк. Аристотель баҡырҙың шешенеүҙән дауа булыуы, ә йәрәхәттәрҙе баҡыр пластинкалар ҡуйып төҙәтеп булыуы тураһында яҙып ҡалдырған. Рустә бәрелгән, күгәргән урындарға баҡыр биш тинлектәр һалғандар, Грузияла боронғо замандарҙа уҡ, Францияла бөгөнгө көндәрҙә лә баҡыр һаңғыраулыҡтан һәм миндаль һымаҡ биҙҙәрҙең ялҡынһыныуынан дауа сараһы итеп файҙаланыла.\nБаҡыр аппликация температураны төшөрә, ауыртыуҙы баҫа, көслө бактерицид үҙенсәлеккә эйә: ул һыу һәм матдәләр алышыныуын, ҡан әйләнешен, йоҡоно яҡшырта, ҡанда инсулиндың тәьҫирен көсәйтә, нервылар системаһын тынысландыра. Баҡыр шулай уҡ күкрәктәге зарарһыҙ шештән, мастит, туберкулездан, хроник бронхопневмония, бронхит, отит, гаймориттан дауалай. Инфаркттан һуң хәлде яҡшырта, гастриттан, радикулит, холецистит, тире ауырыуҙарынан ҡотолорға ярҙам итә. Ошо исемлек кенә лә баҡырҙың тәьҫир итеү ҡоласы ниндәй киң булыуын асыҡ күрһәтә. Шуныһын да әйтергә кәрәк, баҡыр ишетеү һәләтен тергеҙә, ҡолаҡ шаулауын, радиацияның зарарлы тәьҫирен кәметә, геморройҙан, ревматизмдан, артриттан дауалай. Баҡырҙы нисек файҙаланырға һуң? Браслетты аяҡ-ҡулға кейәләр. Йөрәк ауыртһа, баҡыр пластинканы умрау һөйәге аҫтына ҡуйып, лейкопластырь менән беркетергә һәм 10 көн тоторға кәрәк. Тромбофлебит булғанда баҡыр аҡсаларҙы табан аҫтына, аяҡ кейеменә, ойоҡбаш, ойоҡ эсенә ҡуйығыҙ. Гаймориттан ҡотолоу өсөн баҡыр аҡсаны төнгә ҡаршы күҙҙән - танауға табан, ә трахеобронхит булғанда муйынға ҡуйып, лейкопластырь менән беркетәләр. Баҡыр аҡсаны ҡулланыр алдынан шымарта торған ҡағыҙ менән таҙартырға һәм утта яндырып алыу зарур.\nШуныһын да әйтергә кәрәк: күп нәмә кешенең психикаһына бәйле. Шул уҡ ваҡытта баҡырҙы бөтөн ауырыуҙан да ҡотҡарыу сараһы тип иҫәпләргә лә ярамай: берәүҙәргә ул ярҙам итә, икенселәргә тиҫкәре йоғонто яһауы бар. Теләһә ниндәй дарыу кеүек, уның менән мауыҡмаҫҡа, ә организмдың индивидуаль үҙенсәлектәрен иҫкә алып ҡулланырға кәрәк.\nКөмөш. Ҡысынма, оҙаҡ бөтәшмәй торған яра, йөрәктең йыш тибеүе менән яфаланғандарға ярҙам итә. Ашҡаҙан эшмәкәрлеген яҡшырта. Шуға күрә көмөш һауыт-һабаны йышыраҡ файҙаланырға тырышығыҙ.\nҠорос. Быума сиренән дауалай. Бының өсөн көн дә кейә торған аяҡ кейемегеҙгә юғары сифатлы ҡоростан эшләнгән пластинаны йәбештерегеҙ. Әгәр ундай пластина юҡ икән, ҡырыныу өсөн ҡулланыла торған ғәҙәти лезвие ла ярай.\nҠурғаш. Оҙаҡ уңалмаған яра урынына ҡурғаш пластинаны бинт менән урарға кәрәк. Ҡурғаш окисын тәндең бәрелеп күгәргән урынына ла ҡуялар.\nТимер. Тимер тутығын йөҙөм шарабы менән бутап, компресс итеп ҡуйып, ялҡынһынған тирене дауаларға мөмкин. Хроник рәүештә эс китеп, дизентерия менән сирләгәндә, күп күрем күргәндә тимерҙе утта ҡыҙҙырғансы тотоп, һыуға һалалар һәм ошо һыуҙы эсәләр.\nАлтын. Әгәр уны күкрәктә йөрөтһәң, йөрәк йыш типкәндә ярҙам итә, ҡыйыуһыҙлыҡтан ҡотолдора. Ашҡаҙанға ла файҙаһы ҙур. Шуға күрә Һиндостанда, мәҫәлән, аҙыҡты йоҡа ғына алтын пленка менән ҡаплап ашайҙар йәки ауыҙҙа алтын аҡса тотоп торалар. Былай эшләгәндә ашҡаҙан эшмәкәрлеге яҡшыра, ауыҙҙағы насар еҫтәр бөтә.\nЯҙылған: 25.07.18 | Ҡаралған: 304


«Киске Өфө» гәзитенең сайты - ХӘЙЕРЛЕГӘ ЮРАЙЫҠ - 2021 - Мәҡәләләр\nЙыл ахырында бөтәбеҙҙе лә бер үк һорау борсой: киләһе йыл нисек булыр? Әҙәм балаһы, ғәҙәттә, тыуасаҡ йылға ҙур өмөттәр бағлап, йәше-ҡартына тиклем ниндәйҙер мөғжизә көтөп ҡаршылай. Ә был юлы айырыуса уйланырға, фараздар ҡорорға урын бар, шулай уҡ төрлө күрәҙәләрҙе лә аңлап ҡабул итергә була, сөнки бөтә ғаләм алдында бер үк һорау: Сысҡан ҡороп киткән тоҙаҡтан тиҙ генә ҡотолормо кешелек?\nКөнсығыш йондоҙнамәһендәге иң бәләкәй бер мәхлүк оло бола һалып, бөтөн донъяны дер һелкетте: ҡеүәтле илдәрҙең иҡтисад тармаҡтарын көрсөккә терәне, кешеләрҙе бер-береһенән айырҙы, араларҙы алыҫлаштырҙы, аң төпкөлөнә даими хәүеф, ҡурҡыу ҡотҡоһо һалды, уның ҡарауы, донъяға ҡарашыбыҙҙы, тәртибебеҙҙе, аңыбыҙҙы үҙгәртте. Кешелек ғибрәт алһын, хаттин ашыуҙарҙан аңына килеп, үҙлегенә ҡайтһын өсөн, бәлки, шулай кәрәк тә булғандыр? Сысҡанды шуға ла, үпкәбеҙ ни тиклем ҙур булһа ла, артыҡ ғәйепләмәйек әле, ипле генә оҙатайыҡ уны, биргән һабаҡтары өсөн рәхмәтебеҙҙе лә йәлләмәйек. Алда беҙҙе Сысҡандан әллә күпмегә ҙурыраҡ, ҡеүәтлерәк билдә - Һыйыр (Үгеҙ) көтә. Күрҙек, эш кәүҙә ҙурлығында түгел икәнлегенә лә инандыҡ, тик шулай ҙа был һыйыр малынан ни көтөргә?\nӘ фараздар, күҙаллауҙар һәм юрауҙар төрлө-төрлө һәм ҡапма-ҡаршылыҡлы, сөнки күрәҙәселәр менән астрологтар ғына түгел, сәйәсмәндәр, иҡтисадсылар, ғалимдар һәм медицина белгестәре - бөтәһе лә кемуҙарҙан 2021 йыл "портретын" һүрәтләргә тырыша. Кемгә ышанырға? Шуныһы ҡыҙыҡ, уларҙың береһе лә киләсәктә коронавирус менән ни булырын барыбер әйтә алмай. Айырыуса астрологтар икеләнеү алдында, сөнки, ти улар үҙҙәре был хаҡта, былтырғы йылға йондоҙнамә күҙаллауҙарында пандемия хаҡында бер ни ҙә әйтелмәне, был планеталар, йондоҙҙар тәьҫирендә барлыҡҡа килгән күренеш түгел, шуға ла беҙ уларҙы күрмәнек; тимәк, пандемия йондоҙҙар тәьҫирендә түгел, ә кеше ҡулдары тарафынан тыуҙырылған афәт, тип белдерә астрологтар.\nӘ бына исемдәре донъяға билдәле бөйөк күрәҙәселәр фараздарында был афәткә ишара бар. Мәҫәлән, Ванга 2021 йылда Рәсәйҙә халыҡ һанының күпләп кәмеүен, ләкин кешеләрҙең яман, хәүефле сирҙәрҙе еңеп сығырға өйрәнәсәген әйтеп ҡалдырған. Болгария күрәҙәсеһенән бер ҙә ҡалышмаған Мәскәү изге Матронаһы фараздары ла ҡыҙыҡлы: 2021 йылда Рәсәй ауыр осорҙан әкренләп ҡотола барыр, халыҡ-ара аренала илдең абруйы нығыныр, халыҡ күпләп дингә килер, тигән ул. Ә бына уларҙан күп быуаттар элегерәк йәшәгән Нострадамус нисек күҙаллаған 2021 йылды? Тәү сиратта ул ҡоролоҡ, янғындар, һыу баҫыуҙар, төрлө ғәрәсәт кеүек тәбиғәт катаклизмдары көсәйеүен бик дөрөҫ фаразлаған. Кешеләр тәбиғәттең һәм ерҙең асыуын ҡабартасаҡ, тигән ул. Нисек кенә булмаһын, 2021 йылға Рәсәйҙең киләсәгенә ҡағылышлы күрәҙәселәрҙең фараздары бер урында тап килә: Рәсәйҙең ҡеүәте нығына барып, ул көслө дәүләткә әүереләсәк һәм донъя күләмендә башҡа илдәрҙе ҡурсалаусы именлек үҙәге булып торасаҡ.\nӘ шулай ҙа киләсәгебеҙ хаҡында бөгөнгө астрологтар ни уйлай? Үҙ фараздарын улар 2020 йылдың 21 декабрендә күҙәтелгән ҡыҙыҡлы һәм һирәк була торған астрономик күренеш - Юпитер менән Сатурндың "йөҙмә-йөҙ" осрашыуынан сығып дәлилләй. Тап ошо күренеш арҡаһында яңы йылдың тәүге айы ғинуар көсөргәнешле булырға оҡшай һәм уның иң ауыр көндәре 5-нән алып 18 ғинуарға тиклем көтөлә, ти улар. Был осорҙа дәүләттәр, сәйәси лидерҙар һәм монополист компаниялар-ара ҡапма-ҡаршылыҡтар көсәйер һәм был донъя иҡтисады хәлендә сағылыр. Кешеләргә был ваҡыт һаулыҡтарын һаҡлау мәсьәләләренә айырыуса иғтибарлы булырға, үҙҙәрен юл һәләкәттәренән ҡурсырға, сәфәр-сәйәхәттәрҙе сикләргә кәңәш бирелә. Астрологтар күҙаллауынса, 2021 йыл - донъя кимәлендә финанс көрсөгө йылы. Хәйер, был йәһәттән йондоҙнамә белгестәренең фараздары ҡапма-ҡаршылыҡлы һәм төрлөсә. Берәүҙәр, мәҫәлән, астропсихолог, биоэнергокорректор Тимофей Добродеев 2021 йыл бөтөн йондоҙлоҡ билдәләренә лә ыңғай үҙгәрештәр алып киләсәк, тип вәғәҙәләй. Йыл кешеләргә тормош мәғәнәһенә төшөнөргә, кешелеккә ебәрелгән бер генә һынауҙың да юҡҡа тү-геллеген аңларға ярҙам итәсәк, ти ул. Сәйәсмәндәр иһә йылдың бынан алдағыһынан яҡшыраҡ булырына өмөтләнмәүен белдерә. Коронавирустың яңы штаммдары донъя кимәлендә иҡтисад көрсөгөн артабан киҫкенләштерәсәк.\n2021 йыл аҡ төҫтәге металл Һыйыр йылының уңдырышлылыҡ, бәрәкәт билдәһе тип нарыҡланыуы күңелгә йылы йүгертһә лә, халыҡ телендәге "Һыйыр тулаһа, аттан яман" тигәне хәүефләндерә. Ләкин күпселек астрологтар сәхифәләрендә, шул иҫәптән, Көнсығыш йондоҙнамәлә йыл хужаһы Үгеҙ булараҡ та ҡарала һәм был билдәнең көслө, һынауҙарға түҙем, ныҡышмал, ышаныслы һәм эшсәнлек сифаттары телгә алына. Рәсәйҙә ыңғай үҙгәрештәргә табан йүнәлеш аласаҡ яңы идара итеү системаһының нығыныуы бер нисә йылға һуҙыласаҡ, ләкин иң тәүге үҙгәрештәргә беҙ 2021 йылда уҡ шаһит буласаҡбыҙ, тип рухландыра оптимистар. Улар Рәсәй йәмғиәте йөҙөндә азатлыҡ, демократия, социаль ғәҙеллек, сифатлы медицина хеҙмәтләндереүе кеүек "социализм билдәләре"н күрергә теләй һәм быларҙың бойомға ашыу мөмкинлектәрен Һыуғояр билдәһендәге Юпитер-Сатурн планеталарының яңы циклы менән бәйләй. Хәйерлегә булһын, тип юрайыҡ әле беҙ ҙә!\nЯҙылған: 30.12.20 | Ҡаралған: 54


28 май –сик буйы һаҡсылары көнө! | ГТРК «Башкортостан» — Новости Уфы и РБ\nБөгөн — 28 май – илебеҙҙең сик буйы һаҡсылары, пограничниктар байрамы көнө. Ул илебеҙҙә 102 йыл рәттән билдәләнә. Был патриотик көн һәр пограничнигыбыҙ өсөн иң мөһим байрамдарының береһе булып тора. Быйыл сик һаҡсылары һәм ветерандары үҙ байрамдарын өйҙәрендә ҡаршылаясаҡ. Бындай ҡарар Башҡортостан хөкүмәтенең премьер-министр урынбаҫары Ирек Сәғитов етәкселегендә үткән кәңәшмәлә ҡабул ителде. Ҡатнашыусылар ҡарарҙы 28 май  — сик буйы һаҡсылары көнөн үҙәренең байрамы, тип иҫәпләгән һәр кемгә лә мотлаҡ еткерәсәктәр.


Радий Хәбиров Өфө мэры Өлфәт Мостафиндың хәле ауыр булыуы тураһында хәбәр итте // Йәмғиәт | новости башинформ.рф\n14:07, 28 октября 2020 Йәмғиәт\nРадий Хәбиров Өфө мэры Өлфәт Мостафиндың хәле ауыр булыуы тураһында хәбәр итте Фото: «Башинформ» мәғлүмәт агентлығы\nБашҡортостан Башлығы Радий Хәбиров Өфө мэры Өлфәт Мостафиндың һаулығы тураһында хәбәр итте.\nУл Өлфәт Мостафиндың сирләүе тураһында хәбәрҙе раҫлап, баш ҡала хакимиәте етәксеһендә COVID-19 асыҡланғанын, шулай уҡ уның пневмония менән ауырығанын белдерҙе.\n«Ул ярайһы уҡ ауыр сирләй, үпкәһе ныҡ зарарланған, — тине республика башлығы. — Әле ул дауалана, беҙ уның һауығып, эшкә сығыуын көтәбеҙ. Өлфәт Мансур улы — мэр ғына түгел. Ул минең яҡын дуҫым. Уҙған аҙнала эргәһенә барҙым. Ул дауалана. Тағы бер тапҡыр әйтәм: сире ҡатмарлы. Күптәр ауырый, ошо сирҙе кисергәндәр бының еңел түгеллеген белә. Бик йәш тә түгел. Шуға йәнә әйтәм: уның тиҙерәк һауығыуына ышанабыҙ. Ә Өфөгә килгәндә, ул эшләй. Беҙ ҡышҡа әҙерләнәбеҙ, барлыҡ программаларҙы тамамлайбыҙ. Шуға күрә бөтәһе лә эш режимында бара».\nТеги: мэр, Өлфәт Мостафин


Ғафури районы Байымбәт ауылы малсылары «500 ферма» программаһы буйынса уңышлы эшләй\nБайымбәт һөтсөлөк фермаһында ҡара сыбар тоҡомло 215 баш һыйыр малы иҫәпләнә, һөт һатып көнөнә ҡырҡ меңгә яҡын табыш алына.\n«500 ферма» маҡсатлы программа сиктәрендә өс һарай яңыртылған, түбәләр ябылған, һөтүткәргес торбалар һуҙылған, тәҙрәләр ҡуйылған. Бүленгән 3 800 000 мең һум күләмдәге аҡсаның һәр тине һөҙөмтәле ҡулланылған.\nБайымбәт ауылы уңғандары Яңы йылды яҡшы кәйеф, рух күтәренкелеге менән ҡаршылай. «Урожай» хужалығы етәксеһе Нәжип Хисаметдинов ҡарары менән ауылда малсылар өсөн махсус йорт һалынған, тырыш малсы ғаиләләрендәге балаларға Яңы йыл күстәнәстәре таратыла. Айгөл менән Азамат Шәриповтар ғаиләһендә дүрт бала тәрбиәләнә. Яңы йыл күстәнәстәрен тапшырып уларға Яңы йылға ихлас теләктәр еткерелде.


Төбәктә тулайым һауым 381 мең тоннанан артҡан // Иҡтисад | новости башинформ.рф\nТөбәктә тулайым һауым 381 мең тоннанан артҡан\n17:51, 18 апреля 2014 Иҡтисад\nЙыл башынан алып Башҡортостанда тулайым һауым 381 мең тоннанан артҡан, уларҙың 163,8 мең самаһы һатылған.\nТөбәк Ауыл хужалығы министрлығының матбуғат хеҙмәтенән хәбәр итеүҙәренсә, ауыл хужалығы предприятиелары һәм крәҫтиән (фермер) хужалыҡтары был ваҡыт эсендә 172 мең тоннанан ашыу һөт етештергән, ул былтырғы күрһәткестәрҙән 1,4 мең тоннаға күберәк. Хужалыҡтар йыл башынан алып 149,8 мең тоннанан ашыу һөт һатҡан. Былтырғы күрһәткестәргә ҡарағанда 173 мең тоннаға күберәк.\nШул уҡ ваҡытта етештереү һәм һатыу буйынса лидерҙар булып Саҡмағош, Стәрлетамаҡ, Дүртөйлө, Илеш һәм Ауырғазы райондары ҡала.


“Башҡортостан” дәүләт телевидение һәм радиотапшырыуҙар компанияһы тапшырыуҙарын хәҙер мобиль ҡушымталар аша ла ҡарарға мөмкин | ГТРК «Башкортостан» — Новости Уфы и РБ\n15 мая 2020 — 21:10 ГТРК «Башкортостан»\nБашҡортостан” дәүләт телерадиокомпанияһы тамашасыларына тағы ла яҡыныраҡ. Ошо көндәрҙә мобиль телефондар өсөн өр-яңы ҡушымта барлыҡҡа килде. Хәҙер беҙҙең медиа-холдингтың продукттары бер урында тупланған. Теләгән һәр кем “Башҡортостан” дәүләт телерадиокомпанияһының да рәсми ҡушымтаһын телефонына күсереп ҡуя ала.\nБының өсөн ни бары Play маркетта “ГТРК Башкортостан” тип яҙып, табырға ғына кәрәк. Әйткәндәй, ҡушымтаны эшләүҙә Өфө статистика, информатика һәм иҫәпләү колледжының алдынғы белгестәре ҡатнашҡан. Ҡушымтаның уңайлығын тамашасыларыбыҙ баһалап та өлгөргән.\nСөнки ысынлап та, смартфонға урынлаштырылғандан һуң, бер баҫыуҙа ҡушымтаны асып, ҙур медиа даирәгә инеп китәһең. Ҡушымтаны асыу менән “Башҡортостан 24” калалының трансляцияһы башлана. Ул республикала юғары сифатта, HD форматта тәүлек әйләнәһенә эшләгән берҙән-бер канал.\nУңайлыҡ өсөн, шунда уҡ, “Башҡортостан 24” калалының тапшырыуҙар теҙмәһе менән дә танышырға була. Башҡорт һәм рус телендәге хәбәрҙәрҙе ҡарап һәм радиоэфирҙарҙы тыңлап ҡына ҡалмағыҙ, һеҙ унда үҙегеҙ ҙә ҡыҙыҡлы яңылыҡ менән бүлешә алаһыҙыҙ. Өҫтәүенә, ҡушымта аша тура эфирға ла шылтыратырға мөмкин. Әлегә был ҡушымта андроит платформаһында эшләгән телефондарға тәғәйенләнә, оҙаҡламай iOS өсөн дә барлыҡҡа киләсәк.


Төрлөһөнән | Йәншишмә\nНаписал в 20 февраля 2019, 13:28\nЙәштәр ситкә китмәһен!\nНаписал в 30 января 2019, 11:09\n29 ғинуарҙа республика етәксеһе Радий Хәбиров эш сәфәре менән тағы Сибайҙа булды. Ул илебеҙҙең киләсәге – балалар менән йыш осраша. Был юлы ла бер нисә балалар учреждениеһына барҙы. 2015 йылда асылған сәнғәт мәктәбендә, мәҫәлән, һынлы сәнғәт, дизайн, туҡыу, компьютер графикаһы, ағасты семәрләү, керамика, рәсем йүнәлештәре буйынса эш алып барыла. Бөтәһе 700-гә яҡын бала шөғөлләнә. Сәнғәт …\nContinue reading ‘Йәштәр ситкә китмәһен!’ »\nӨфөгә CIOFF президенты Филипп Боссан килде\nНаписал в 23 января 2019, 11:17\n2020 йылда Башҡортостанда Бөтә донъя фольклориадаһы үтәсәк. Унда бөгөнгә 70-тән ашыу ил вәкилдәре ҡатнашырға теләк белдергән дә инде. – Халыҡ-ара фольклор фестивалдәре һәм традицион сәнғәт ойошмалары советының киләһе фольклориаданы Өфөлә уҙғарырға хәл итеүе — республикабыҙға ҙур хөрмәт. Башҡортостандың ҙур, етди халыҡ-ара саралар ойоштороу тәжрибәһе бар. Был йәһәттән бөтәһе лә килеп сығырға тейеш.\n«Ярҙам итер өсөн тыуғандар» отряды\nНаписал в 23 января 2019, 11:11\nТуймазы районында тәүге үҫмер ирекмәндәр отряды барлыҡҡа килде. «Ярҙам итер өсөн тыуғандар» тигән төркөм 10 — 14 йәшлек ҡыҙ-егеттәрҙе берләштерә. Отряд һаулығы буйынса мөмкинлеге сикләнгәндәргә булышлыҡ итеү, балаларҙың буш ваҡытын файҙалы уҙғарыу маҡсатында булдырылған. Илһөйәрлек, сәләмәт йәшәү рәүеше тәрбиәләүгә йүнәлтелгән саралар үткәреү, ойоштороу ҙа планлаштырыла.\nНаписал в 18 января 2019, 11:48\nНаписал в 18 января 2019, 11:42\nФилармонияла — Ҡадировтың мотоциклы\nНаписал в 18 января 2019, 11:32\nТиҙҙән Өфөлә легендар мотоуҙышсы Ғабдрахман Ҡадиров тураһында фильм күрһәтеләсәк. Уның режиссеры – Радик Килмәмәтов. Презентация 29 ғинуарҙа Башҡорт дәүләт филармонияһында була. Сарала спортсының хәләл ефете Нәзифә Ҡадирова, дуҫтары, хеҙмәттәштәре иҫтәлектәре менән уртаҡлашасаҡ. Ғабдраман Ҡадиров исемендәге клуб ағзалары һәм тәрбиәләнеүселәре лә ҡатнашасаҡ, махсус ҡунаҡ – мотоуҙышсы Николай Красниковтың килеүе көтөлә.\n«Зәрҡүм» уйыны эпос-легендаларға нигеҙләнгән\nНаписал в 18 января 2019, 11:28\n«Зәрҡүм» уйыны Minecraft уйынына оҡшаш булмаҡсы. Уның сюжеты «Урал батыр», «Аҡбуҙат», «Иҙеүкәй менән Мораҙым» башҡорт эпостары, шулай уҡ беҙҙең халыҡтың легендалары һәм риүәйәттәренә нигеҙләнгән. Мажаралы әкиәт уйынсыһы – йәш батыр Башҡортостанға тыныслыҡ алып килер өсөн яуызлыҡ менән көрәшергә уйлап сығарылған урта быуатҡа сәйәхәткә сыға.\nНаписал в 16 января 2019, 15:06\nҠабан йылында тыуған улар\nНаписал в 11 января 2019, 10:14\nАйһылыу Мөхәмәтшина, Илнар Сәхибгәрәев, Рената Гәрәева, Розалина Хөснөтдинова, Лилиә Шагаева, Алина Ғиззәтуллина – был балалар барыһы ла – «ҡабандар», йәғни Ҡабан йылында тыуғандар. Улар Дәүләкән районының Ҡыҙрас мәктәбендә V синыфта белем ала. Айһылыу менән Илнар «бишле»ләргә генә өлгәшһә, Лилиә менән Рената – «дүртле» һәм «бишле»ләргә. Алинаның бер генә «өслөһө» сыҡҡан. Розалина ла уларҙан ҡалышмаҫҡа тырыша. …\nContinue reading ‘Ҡабан йылында тыуған улар’ »


Материалы за Ноябрь 2008 года » Страница 5 » Архив газеты "Йәшлек"\nАшамай тамаҡ туймай, эшләмәй ризыҡ булмай.\nТауға әйҙәй Батыр ағай\nТормош һуҡмағынан бергә Яңылыҡтар » Тормош юлдары ҡатмарлы\nҺәр кем үҙ йәшәйешенең йомғағын үҙе урай. Ҡайһы берәүҙәрҙең йомғаҡтары төйөнлө-төйөнлө, өҙөлөп китеп, яңынан ялғанып киткәндәре лә бихисап. Минеңсә, ҡәйнәмдең – Камила Айытбай ҡыҙы Собханғолованың йомғағы иһә һәүетемсә генә уралған. «Иремдән, балаларымдан уңдым», – ти ул. Ҡатын, әсә өсөн иң ҙур бәхет ошо түгелме һуң?\nҠәйнәм – үҙ ҡәйнәһен, әсәһен, һуңғы юлға оҙатҡансы ҡарап, уларҙың бәхиллеген, фатихаһын алған ҡатын. Әсәһен, оло ҡәйнәмде ул шундай сабырлыҡ, балалар наҙы менән тәрбиәләүенә үҙем шаһитмын. Сабырлығы – йөҙөндә, уңғанлығы – булмышында. Һикһәнгә етеп барһа ла, аҙымдарын бер ҙә һүрәнләтмәй, өтә баҫып йөрөй. Ҙур йортта орсоҡ кеүек өйөрөлгәс, бар ерҙә таҙалыҡ, сафлыҡ. Бешергән икмәк-бауырһағы, бигерәк тә сәк-сәге телеңде йоторлоҡ. Алты килененә лә үҙе һуҡҡан аҫалы балаҫтарын ҡәйнә бүләге итеп тапшырҙы.\nБашҡорт эстрадаһын рэп баҫамы? Мәҙәниәт\nИшеттегеҙме әле, Венер Камалов менән Гөлдәр Ишҡыуатованың йәш ғаиләһенә яңы фатир биргәндәр. Бик күңелле күсенде улар үҙҙәренең яңы йорттарына: йырланылар, бейенеләр, йыр-моң оҙатыуында ваҡ-төйәк әйберҙәрен ташынылар. Дуҫтары ла күп икән йәштәрҙең: әллә ҡайһы арала сантехник булып киткән «Беҙгә барыбер» КВН командаһы егеттәре фатирға шаяра-көлә мебель индереште, Наил Ибраһимов, Ирина Ғәлихановалар ҙа күсенеүгә үҙ өлөштәрен индерҙе...\nОшондай ҡыҙыҡлы сценарий менән башланып китте башҡорт йәштәренең иң көтөп алған тамашаһы – Ғаиләгә социаль ярҙам йылына арналған «Йәшлек-шоу – 2008» республика йәштәре йыр-моң фестивале.\nБашҡорт эстрадаһының рэп йондоҙо МС Баштың йоғонтоһо ҙур, күрәһең. Рэп стилендә йырлағандар ғына йәштәр араһында киң популярлыҡ яулай ала, тигән уй менәнме, быйылғы шоуҙа яңы башҡарыусыларҙың күбеһен рэпперҙар тәшкил итә. Ямғырҙан һуң ҡалҡып сыҡҡан бәшмәк кеүек артып киткән үҙҙәре.\nТәжрибә Әҙәбиәт » Шиғырҙар\n«Ҡалырмы, ерҙән киткәс тә,\nЙәнеңдә минең ялҡын...»\nҠараңғы төндә йондоҙ ҙа\nКүренә беҙгә яҡын.\nКилсе, иркәм, hөйләшәйек,\nУлтыр эргәмә тағын...\nКугэрсен куззэре Әҙәбиәт » Хикәйә\nРөстәм Ләйсәнгә тағы сәскәләр алып килде. Күгәрсен күҙҙәре.\n...Улар туғыҙынсы синыфты тамамлаған йыл ине. Йылы, йәмле йәйҙә Ләйсән дуҫтарын тыуған көнөнә саҡырҙы. Яҡын кешеләре араһында Рөстәм дә бар ине. Алма баҡсаһына ҡоролған туй табынына тиң һыйлы өҫтәл артынан урын алып, 15 йәшен тултырған Ләйсән байрам торты өҫтөндәге шәмдәрҙе һүндереүгә, ғаилә башлығы, оҙаҡ йылдар урындағы етәксе вазифаларҙың береһендә эшләгән Назар ағай һүҙ башланы:\n– Һөйөклө ҡыҙым Ләйсән! Әсәйең менән беҙҙән теләк шул: тормошта рәхәт йәшә! Ун биш йәшең менән тәбрикләп, Ҡара диңгеҙ буйында ял итергә путевка бүләк итәбеҙ!\nОлпат кәүҙәле, ыҫпай, эре кеше ул Назар ағай. Шундай булыу үҙенә килешә лә.\nУәт ҡыҙыҡ! Әҙәбиәт » Сатира һәм юмор!\nБер ир урамда эскәмйәлә ултыра. Аяҡ аҫтында буш шешә. Кеҫәhенән тағы бер шешә башы күренеп тора.\n– Нимәгә шул тиклем ҡайғыраhың? – ти танышы.\n– Ҡатыным күршемә китте. Бына өсөнсө көн инде.\n– Эй, шул тиклем борсолма. Һеҙҙең бит балаларығыҙ бар, бер аҙ йөрөр ҙә, уйланып, аҡылына килер hәм кире ҡайтыр.\n– Бына шуныhынан ҡурҡам да инде.\n«Ут булырға кәрәк был тормошта...» Яңылыҡтар » "Йәшлек" гүзәле\nБаймаҡ районының Беренсе Этҡол ауылында Йылан йылының Ҡыҙ йондоҙлоғо аҫтында донъяға килгәнмен. Тыуған ауылым мәктәбенең 9-сы синыфын тамамлағас, белем алыуҙы Сибай педагогия колледжында дауам иттем. Әле иһә Өфө педагогия колледжының 4-се курсында уҡып йөрөйөм, бер рәттән БДУ-ла ситтән тороп журналистика серҙәренә төшөнәм.\nБуш сағымда шиғырҙар яҙырға, йырларға яратам. Ҡайһы бер шиғыр юлдарыма йырҙар ҙа ижад ителгән.\nХыялым – сит илдәргә сәйәхәт ҡылыу.\nКире ҡайтырға << 1 2 3 4 5 6 7 8 9 10 15 >> Киләһе бит


Йыл әйләнәһенә бергә!\nБөгөнгө көндө 69-сы белем биреү үҙәгендә мәктәпкәсә йәштәге балалар менән башланғыс класс уҡыусылары араһында бәйләнеш булдырыу төп бурыс булып тора. Ошоға нигеҙләнеп, йыл әйләнәһенә мәктәпкәсә әҙерлек төркөмө эшләгән эштәргә йомғаҡ яһап, мәктәп сиктәрендә матур сара үткәрелде.\n28.04.2018 30 просмотров\nБалалар мәктәп тураһында шиғырҙар һөйләп, йырҙар йырлап, матур бейеүҙәр башҡарып тамашасыларҙы таң ҡалдырһалар, ә 3-сө класс уҡыусылары башкорт халык әкиәте ‘’Өс ҡыҙ’’-ҙы сәхнәләштереп күңелдәрҙе яуланылар. Бындай сара 69-сы белем биреү үҙәгендә мәктәпкәсә тәрбиәләнгән төркөмдәге балаларҙың башланғыс класс уҡыусылары менән һәр саҡ бәйләнештә тороуҙарын, тығыҙ аралашыуҙарын, тыуған илгә, башҡорт теленә ҡарата ыңғай ҡарашта булыуҙарын дәлилләй.


Ҡабан йылы – байлыҡ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңы йыл » Ҡабан йылы – байлыҡ\nҠабан йылы – байлыҡ 16.01.2019 // Яңы йыл\nБашҡортта Сусҡа йылы түгел, Ҡабан йылы. Ни өсөн шулай? Сөнки башҡорттар, мосолман булараҡ, сусҡа тотмаған, уны күбеһе ғүмере буйы ла күрмәгән. Телмәрҙә ҡулланылһа ла, әр һүҙе булараҡ ҡына ишетелгеләгән. Йылды әр һүҙе менән атауҙан тыйылғандар. Ҡабан иһә – урман йәнлеге, уны белгәндәр, күргеләгәндәр ҙә. Элекке яҙмаларҙа ул тап бына Ҡабан йылы булып теркәлеп ҡалған.\nАвтор: Рубриканы Гүзәл СИТДЫҠОВА алып бара\nҠотлайбыҙ! 05.01.2018 // Яңы йыл\nЕр йөҙөндәге ҡәҙерле кешебеҙ – Заря әсәйебеҙҙе (халыҡ телендә Мама Заря) ихлас күңелдән Яңы йыл...\nЯңы йыл 03.12.2013 // Яңы йыл\nҠотло булһын Яңы йыл! Гел шатлыҡтан торһон ул. Бәхетле һәм мул тормошҡа Күрһәтһен ул яңы юл....\nТотош уҡырға 5 106


Киләһе, юбилей йылының июль аҙағына Өфөлә Башҡортостандың үҙ\nирке менән Рәсәй составына инеүенә 450 йыл тулыуын байрам итеү уңайынан төҙөлгән бөтә объекттар ҙа файҙаланыуға\n- 2007 йылдың 10 авгусы - беҙ ошо ваҡытҡа мотлаҡ бөтә эштәрҙе лә тамамлап бөтөргә тейеш, - тине Өфөнөң Коммуналь хужалыҡ һәм төҙөкләндереү идаралығы начальнигы Михаил Давыдов ҡала хакимиәтендә үткән матбуғат конференцияһында. -\nӘммә бөтә ҙур объекттарҙа ла (улар 20 тирәһе) эш ике - өс сменала алып барыла. Һәм уларҙы үҙ ваҡытында файҙаланыуға тапшырыу йәһәтенән борсолорға урын юҡ. Баш ҡалабыҙҙы төҙөкләндереүҙең ике йыллыҡ планын тормошҡа ашырыу буйынса ике йыллыҡ планды тормошҡа ашырыу йылдам бара.\nСовет районында "Өфө - Арена" боҙ һарайы төҙөлөшө дауам итә . Ленин урамын киңәйтеү тураһында ҡарар ҡабул ителгән. Революция урамынан Ибраһимов бульварына тиклем трамвай\nКиров районында Халыҡтар дуҫлығы йорто күтәрелә. Әлеге ваҡытта уның тирә - яғын йәшелләндереү тамамлана - тау битләүендә шыршылар ултыртыла, газондар эшләнә. Шул уҡ ваҡытта Салауат Юлаев һәйкәле эргәһендәге территорияны төҙөкләндереү мәсьәләһе лә хәл ителә. Башҡорт дәүләт университеты биналары эргәһендә яңы стадион, смотрҙар майҙаны, йәйәүлеләр өсөн юл аша сығыу урыны, йәйге сәхнә төҙөү планлаштырыла.\nОктябрь районында "Аҡбуҙат" ипподромы урынында заманса\nталаптарға яуап биргән яңы ипподром төҙөлә. Республиканың авиация, тимер юл һәм автоюл инфраструктураһы үҫешә. "Өфө" х алыҡ - ара аэропортында реконструкция үткәрелә. Аэровокзал\nмайҙаны ике тапҡыр арта - ул 11 мең квадрат метрға етәсәк. Беренсе терминалдың үткәреү һәләте сәғәтенә 400 - ҙән 600 -\nгә тиклем пассажир тәшкил итәсәк. Перспективала - 2010 йылд ан 2015 йылға тиклем - яңы транспорт - йөк ташыу комплексына тимер юл үткәреү ниәтләнә, ә аэропорттың пассажир терминалдарынан Өфөгә электр поездары йөрөйәсәк.\nӨфө станцияһында тимер юл пассажирҙар комплексы реконструкция үтә. Уның дөйөм майҙаны 26 мең квадрат метр, ә\nвокзалдың һыйҙырышлылығы - алты мең пассажир тәшкил итәсәк. Вокзал районында пассажирҙар һәм водителдәргә ҡулайлылыҡ өсөн автоюлдар, юл үткәргестәр төҙөү ниәтләнә. Яҡын - тирәләге территорияла әлеге ваҡытта шыршылар ултыртыла, газон эшләнә, пассажирҙарҙы трамвай туҡталышына к үтәреү өсөн эскалатор төҙөлә. Вокзал урамы киңәйтелә, Карл Маркс урамындағы йорттар һүтелә.\nДөйөм файҙаланыуҙа булған автоюлдарҙы төҙөү һәм реконструкциялау йылдан - йыл йылдамыраҡ була бара. Әлеге ваҡытта Өфө - Ырымбур трассаһында - Өфө - Дим, Мелькомбинат,\nЗубово ауылы һәм аэропортҡа боролош районында эштәр бара.\n2004 йылда Салауат Юлаев проспектын булдырыу ҡалалағы транспорт хәрәкәтенә бәйле хәлде һиҙелерлек яҡшыртты. Бөгөн уның төҙөлөшө буйынса эштәр дауам итә. Был магистраль\nОктябрь проспекты һәм Рәсәй һәм Комсомол урамдарын өлөшләтә бушатырға тейеш. Перспективала ул тотош ҡала аша Дуҫлыҡ монументынан алып төньяҡ өлөштәге сәнәғәт райондарына тиклем үтәсәк.\nТрамвай урамынан Интернационал урамына тиклемге участкала\nӨфө шоссеһын реконструкциялау "нахальный" тыҡрыҡ\nпроблемаһын хәл итәсәк.\nҠала территорияһын архитектур биҙәү буйынса ҡабул ителгән концепция сиктәрендә Октябрь проспекты, Ленин урамы,\nРеволюция урамы, Октябрҙең 50 йыллығы һәм Беренсе май урамдарын төҙөкләндереү проекты булдырылған. "Ҡыҙыл һыҙатта" урынлашҡан йорттарҙың тышҡы йөҙө һиҙелерлек\nүҙгәрештәр кисерәсәк. Төп урамдарҙың барыһында ла автомобилдәрҙе ҡуйыу урындары булдырыла. Йәмәғәт транспорты туҡталыштарында заманса павильондар ҡуйыла. Ҡала скверҙары һәм баҡсаларын реконструкциялау һәм йәшелләндереү буйынса ҙур эштәр көтөлә.


Йәшәү йәме, ғәме – әсәйҙәр\n8 Март 2019, 17:28\nИр-егеттәр көслө зат тип аталһа, йәшәүгә йәм һәм йән өргән ҡатын-ҡыҙҙарҙы гүзәл зат тип ололайҙар. Гүзәлдәрҙән-гүзәл гүзәл заттарыбыҙ был исемгә, ысынлап та, бик лайыҡ: күптәр бына тигән итеп донъя көтә, балалар үҫтерә, шул уҡ мәлдә эшкә лә өлгөрә. Тәүәкән урта мәктәбенең башланғыс кластар уҡытыусыһы Рәмилә Рәмил ҡыҙы Шәһәрова ла нескә генә иңдәренә нисәмә вазифа йөкмәгән: хәстәрлекле әсә, ышаныслы тормош иптәше, уңған килен, уҡыусылары өсөн өҙөлөп торған уҡытыусы...\nКүрше Ейәнсура районының Байыш ауылында тыуып үҫкән Рәмилә Рәмил ҡыҙын Тәүәкәнгә яҙмыш елдәре һәм, әлбиттә, ошо ауыл егетенә ҡарата күңелендә бөрөләнгән ҙур һөйөү хистәре алып килә. Салауат педагогия колледжын, аҙаҡ ситтән тороп Башҡорт дәүләт педагогия университетын тамамлаған уҡытыусы бына инде ике тиҫтә йылдан ашыу башланғыс класс балаларына белем бирә.\nҘур үҙгәрештәр заманында йәшәй бөгөнгөләр, көн һайын уҡ булмаһа ла, аҙна, ай һайын тиерлек теге йәки был яңылыҡ тыуып ҡына тора. Һәм ҡыуанысҡамы, әллә, киреһенсә, үкенескә күрәме, был үҙгәрештәр мәғариф өлкәһен дә урап уҙмай. Уҡыусыларҙан һәр ваҡыт бер аҙым алда барырға тейеш педагогтарға бөгөнгө шарттарҙа эшләүе, ай-һай, бик еңелдән түгелдер... Заман үҙе үк уҡытыусыларҙың төрлө яҡлап һәләтле, ижади ҡарашлы, үҙ һөнәренең ысын оҫтаһы булыуын, хеҙмәтенә бар күңелен һалыуын талап итә. Был талаптарҙы яҡшы аңлай ауыл уҡытыусыһы һәм һөнәри яҡтан үҫергә, камиллашырға яйын да, ваҡытын да йәлләмәй. Быға тиклем район кимәлендәге “Иң булдыҡлы ҡатын”, “Әсә йөрәге” конкурстарында ҡатнашһа, быйыл районда уҙған “Йыл уҡытыусыһы” бәйгеһендә 1-се урын алған, ошо көндәрҙә иһә бәйгенең Өфөлә ойошторолған төбәк-ара этабында үҙен һынап ҡараған.\n- Балаларҙы яратҡас, уҡыусыларымды үҙ балаларымдай күрәм. Оҙағыраҡ күрмәй торһам, һағына башлайым, уларҙың шатлығына һөйөнәм, уңышһыҙлыҡтарына көйөнәм, - ти уҡыусылары хаҡында Рәмилә Рәмил ҡыҙы.\nӘйткәндәй, ул үҙе лә күп бала әсәһе, тормош иптәше Шәрифйән Рәхимйән улы менән дүрт бала үҫтерә. Ҙур улдары Рушан әлеге көндә Ишембай нефть колледжының 3-сө курсында белем ала. Унан дүрт йәшкә кесе Рузил менән 8 йәшкә бәләкәй Айгиз Күмертау политехник лицей-интернатының 8-се һәм 5-се кластарында уҡып йөрөй. “Оя төбө” – ата-әсәһенә генә түгел, ағаларына, ҡартай-ҡәрсәһенә лә йыуаныс, ҡыуаныс булып үҫеп килгән Гөлсибәр көҙгә 1-се класҡа барасаҡ.\n“Ҙур улығыҙ ярай егет булған инде, ә бына ауылда урта мәктәп була тороп, Рузил менән Айгизде нисек йәлләмәй ситкә ебәрҙегеҙ?” – әсә кешегә һаҡ ҡына был һорауҙы ла бирәбеҙ.\n- Иркәләнеп кенә үҫеп килгән улдарыбыҙҙы үҙебеҙҙән айырып ҡалаға уҡырға ебәргәндә, йөрәк семетеп-семетеп алды, әлбиттә. Әммә техникаға ҡыҙыҡһыныуҙары көслө булғас, тейешле шарттарҙа, шул мөхиттә уҡыһындар тинек, үҙҙәре лә шул юҫыҡта белем алырға теләне. Ауыл ерендә, ҡыҙғанысҡа күрә, бындай йүнәлештә эшләгән түңәрәктәр юҡ бит. Унда инглиз телен дә төплө өйрәнәләр. Уңыштары ла бар: Рузил тикшеренеү эштәре менән Өфөлә уҙған ярыштарҙа ҡатнашһа, Айгиз “Робототехника” менән ҡыҙыҡһына. Һәр ял һайын тормош иптәшем барып алып ҡайта һәм алып барып ҡалдыра. Ир балаларға, иң тәү сиратта, атай тәрбиәһе мөһим. Аталары баянда, гармунда, ҡумыҙҙа уйнағас, улдарыбыҙ музыкаға ла битараф түгел. Ҡайтҡан арала мал ҡарау, утын ярыу кеүек эштәрҙе лә күңел һалып башҡаралар. Ауылда йәшәүҙең шул яғы яҡшы: бала бәләкәйҙән ҡул араһына инеп, физик эште белеп үҫә, аҙаҡ та тормош ауырлыҡтары алдында ҡаушап ҡалмай, аяғында ныҡ баҫып тора.\nҮҙ балаларыбыҙ ҙа, уҡыусыларым да, иң мөһиме, ысын кеше булып буй етһендәр, аҡты ҡаранан, ҡараны аҡтан айырып, кешелекле, кеселекле булып ғүмер юлы үтһендәр. – Әсә һәм уҡытыусы исемен хаҡлы йөрөткән әңгәмәсебеҙҙең йөҙөндә балаларға булған оло һөйөү сағыла.\n“Донъя тотҡаһы – әсәйҙәр, тормош ҡото, ырыҫы – әсәйҙәр, йәшәү йәме, ғәме – әсәйҙәр. Өй йылыһы, толҡаһы - әсәйҙәр” тип яҙа билдәле тел белгесе, филология фәндәре кандидаты Рафаэль Аҙнағолов. Уның һүҙҙәре миллионлаған әсәйҙәргә, шул иҫәптән үҙ балалары өсөн генә түгел, уҡыусылары өсөн дә йән атҡан, улар тип өҙөлөп торған Рәмилә Рәмил ҡыҙына, хас һыҙаттарҙы ҡылыҡһырлай, уларҙың булмышын аса.


Мөһим сара 14 ноябрҙә тамамлана\n12 Ноябрь 2021, 10:40\nИл яҙмышына битараф кеше генә унан ситтә ҡалыр.\nБөтә Рәсәй халыҡ иҫәбен алыу кампанияһы тамамланыу алдында тора. Ул илебеҙ тарихында 12-сеһе булып теркәләсәк. Мәғлүм булыуынса, сара бер нисә тапҡыр күсерелде. Алда уҙғарылғандарының да ҡайһы берҙәренең ойоштороу ваҡытын төрлө сәбәптәр арҡаһында күсерергә мәжбүр булғандар. Мәҫәлән, 1987 йылғы халыҡ иҫәбен алыу 17 йылға һуңыраҡ ойошторолған, сөнки уны уҙғарыу өсөн бюджеттың аҡсаһы етмәгән. Иҡтисади ауырлыҡтарға бәйле, 2000 йылғы Бөтә Рәсәй халыҡ иҫәбен алыу сараһын ике йылға кисектергәндәр. Әле ойошторолған Бөтә Рәсәй халыҡ иҫәбен алыу еңел булмаған шарттарҙа үтә, әммә ул ҡуйылған маҡсатына өлгәшер, илебеҙҙең социаль-иҡтисади үҫеш нигеҙе булыр, тип ышанабыҙ.\nХалыҡ иҫәбен алыу, төрлө милләт, һөнәр, тармаҡ, ҡатлам кешеләрен туплап, Рәсәйҙең бөгөнгө хәленең ысын торошон сағылдырған ун йыллыҡ үткәненә ревизия булып тора. Донъялағы иң ҙур дәүләт һаналған Рәсәй өсөн сараның әһәмиәтен аңлаған һәр кеше унан ситтә ҡалмаясаҡ һәм унда ҡатнашыуҙы үҙенең мөһим бурысы тип ҡабул итәсәк.\nХалыҡ иҫәбен алыу сараһы илебеҙҙең төрлө милләт вәкилдәренә тамырҙарын барлау йүнәлешендә лә мөһим этәргес булды. Күп милләтле Рәсәй өсөн был айырыуса ҙур әһәмиәткә эйә. Был сара – ошо ерҙә ата-бабаларыбыҙҙың йәшәгәнен һәм беҙ ҙә уларҙың дауамы булыуыбыҙҙы иҫбатлауҙың бер юлы ул. Шуға ла илен, милләтен, телен һөйгән һәр кеше был саранан ситтә ҡалмаясаҡ. Халыҡ иҫәбен алыу – дәүләттең киләсәк сәйәси, социаль-иҡтисади нигеҙе.\n“Башҡортостанстат”тың һуңғы мәғлүмәттәре буйынса, халыҡ иҫәбен алыуҙа дүрт миллион ҡырҡ меңдән ашыу кеше ҡатнашҡан. Иҫәпкә алынған граждандар һаны буйынса Башҡортостан ил төбәктәре араһында тәүге унау иҫәбендә.\nРеспублика етәкселеге лә сарала ҡатнашты һәм уның мөһимлеген аңлатып сығыш яһаны. Республика Башлығы Радий Хәбиров һорауҙарға “Дәүләт хеҙмәттәре” порталы аша яуап бирҙе.\n– Был эш һөҙөмтәһендә республика халҡының киң тармаҡлы структураһын беләсәкбеҙ, шул иҫәптән муниципалитеттар буйынса. Ул ресурстарҙы дөрөҫ билдәләү, халыҡтың сифат, йәш, белем, һөнәри составын аныҡ асыҡлау йәһәтенән ҙур әһәмиәткә эйә. Беҙ ҡала һәм ауылдарҙа халыҡтың күсеү динамикаһын күрергә тейешбеҙ. Ун йыл һайын ярайһы уҡ күләмле үҙгәрештәр була. Иҫәп алыу ярҙамында кәрәкле мәғлүмәттәрҙе аласаҡбыҙ. Был бик мөһим. Бюджеттан бүленгән һәр һумдың һөҙөмтәлелеге юғары булырға тейеш. Ә быға беҙ ошо аҡсаның мөмкин тиклем күберәк кешеләргә ярҙамы тейгән осраҡта ғына өлгәшә алабыҙ. Шуға күрә әле иҫәп алыу ҡағыҙҙарын тултырмағандарҙы быны мотлаҡ эшләргә саҡырам, – тип социаль селтәрҙә фекерҙәре менән уртаҡлашты Радий Фәрит улы.\nБашҡортостан Башлығы Хакимиәте етәксеһе Александр Сидякин халыҡ иҫәбен алыуҙа ҡатнашыу өсөн Күп функциялы үҙәктең Өфөләге офистарының береһен һайлаған. Ул Рәсәй власының дәүләткә идара итеүҙә иҫәп алыуҙы һөҙөмтәле ҡорал рәүешендә ҡулланыуын билдәләне: боронғо замандан һәм Петр I идаралығынан алып совет осорона тиклем. Уның әйтеүенсә, халыҡ иҫәбен алыуҙағы барлыҡ һорауҙарға яуаптар дәүләт сәйәсәтен, төбәктәр менән муниципалитеттар араһындағы мөнәсәбәттәрҙе дөрөҫ һәм һөҙөмтәле алып барыуға булышлыҡ итәсәк.\n– Халыҡ иҫәбен алыуҙа әлегәсә ҡатнашмағандарға мөрәжәғәт итәм: был бурысты тиҙ арала атҡарып ҡуйығыҙ. Теркәлеүҙең төрлө ысулдары бар, “Дәүләт хеҙмәттәре” айырыуса уңайлы, – тине Александр Сидякин.\nӘйтергә кәрәк, актерҙар, йырсылар, спортсылар һәм республикабыҙҙың башҡа билдәле кешеләре халыҡ иҫәбен алыуҙа ҡатнашып ҡына ҡалманы, ә сара буйынса фекерҙәрен дә уртаҡлашты, теркәлеүҙе нисек уңайлы үтергә мөмкинлеге хаҡында һөйләне. Мәҫәлән, биатлон буйынса алты тапҡыр донъя чемпионы Максим Чудов телефон аша теркәлгән.\n– Мин аңлауымса, халыҡ иҫәбен алыу беҙҙең төбәктә нисә кеше булыуын һәм улар ниндәй шарттарҙа йәшәүен белергә ярҙам итә. Ошо һандар нигеҙендә республика бюджеты, дәүләт ярҙамы, кеше тормошон, именлеген яҡшыртыуға йүнәлтелгән инфраструктураны үҫтереү өсөн федераль программалар билдәләнә. Иҫәп алыу һөҙөмтәһендә беҙҙең дауаханаларҙы дарыуҙар менән тәьмин итеү, башҡа мөһим федераль кимәлдәге саралар күрелә.\nИҫәпкә алыусы беҙҙе өйҙә тап итә алманы. Почта ҡумтаһында белдереү ҡағыҙы ҡалдырғандар. Мин күрһәтелгән һанға шылтыраттым һәм телефон аша сарала ҡатнаштым, бик уңайлы, – тине спортсы.\nҒөмүмән, халыҡ иҫәбен алыу еңел шарттарҙа бармаһа ла, уны ойоштороусылар һәр кеше ҡатнашһын өсөн мөмкинлектәр булдырған. Әлегә тиклем теркәлеп өлгөрмәһәгеҙ, Башҡортостан биләмәһендә 1235 халыҡ иҫәбен алыу участкаһы эшләй. Уларҙың адрестары һәм телефондары https://bashstat.gks.ru/populationcensus2020 сайтында, шулай уҡ муниципаль район һәм ҡала округтары хакимиәттәре сайтында ҡуйылған.\nМахсус “ҡыҙыу линия” эшләй –– 8 800 347 11 02. Унда шылтыратһағыҙ, һеҙгә уңайлы иҫәп алыу участкаһын табырға ярҙам итәсәктәр.\nИҫегеҙгә төшөрәбеҙ, Бөтә Рәсәй халыҡ иҫәбен алыу 14 ноябрҙә тамамлана.\nАйгиз БАЙМӨХӘМӘТОВ, Башҡортостандың атҡаҙанған мәҙәниәт хеҙмәткәре, “Шоңҡар” журналы мөхәррире:\n– Быйыл Бөтә Рәсәй халыҡ иҫәбен алыу кампанияһында ҡатнашыу уңайлы. Мәҫәлән, мин быны “Дәүләт хеҙмәттәре” порталы аша үтәнем. Бик еңел, порталға инәһең дә тиҙ генә һорауҙарға яуап бирәһең. Иң мөһим өс һорау – 13-сө, 14-се һәм 16-сы пункттарҙа: “Туған телең ниндәй?”, “Көндәлек шарттарҙа ниндәй телдә аралашаһың?”, “Милләтең, үҙеңде кем тип һанайһың?” Әлбиттә, үҙемдең башҡорт телендә аралашыуымды, туған телем “башҡорт теле” икәнен һәм “башҡорт” милләте вәкиле булыуымды билдәләнем.\nМин уйлайым, һәр кем сарала ҡатнашырға тейеш, сөнки был киләсәк өсөн кәрәк. Бөгөн, бәлки, уның әһәмиәтен аңлап етмәйбеҙҙер, әммә киләсәгебеҙ өсөн ул мөһим. Глобалләшеү шарттарында бөтә нәмә үҙгәрә, шул тиклем алмашыныуҙар бара һәм, бәлки, 100 йылдан һеҙҙең вариҫтарығыҙ ата-бабалар тураһында яҡшыраҡ мәғлүмәт эҙләйем тиһә, нәҡ ошо сығанаҡтар уларға ҙур файҙа килтерер, нигеҙ булып торор. Икенсенән, туған телебеҙҙең йәшәйеше, ҡулланылышы, шул телдәге халыҡтың йәшәүе һәм уның һаны тураһында белдерергә тейешбеҙ.


Киләсәккә йәнә бер аҙым » Башҡортостан гәзите | Газета Башкортостан на башкирском языке\nБашҡортостан гәзите » Белем һәм тәрбиә » Киләсәккә йәнә бер аҙым\nКиләсәккә йәнә бер аҙым 28.12.2018 // Белем һәм тәрбиә\nОшо көндәрҙә Учалы балалары ҡыуаныслы ваҡиға кисерҙе. Ҡаланың Ижад һарайында “Кванториум” технопаркы асылды. Ул, моноҡалаларҙы комплекслы үҫтереү программаһына ярашлы, дәүләт һәм шәхси партнерлыҡ һөҙөмтәһендә булдырылды.\nБалалар технопаркы өсөн республика бюджетынан – һигеҙ, урындағы ҡаҙнанан 4,8 миллион һум аҡса бүленде, сығымдарҙың өс миллионын Учалы тау-байыҡтырыу комбинаты үҙ өҫтөнә алды. Ошо аҡсаға роботтар конструкторлау өсөн йыйылмалар, электромоделдәр өсөн тупланмалар, һанлы программаға идара иткән фрезер һәм лазер станоктары, 3Д-принтерҙар, ноутбуктар, интерәүҙем таҡталар, виртуаль ысынбарлыҡ йыйылмалары, телескоптар, планетарий ҡайтартыла.\nБалалар технопаркында дөйөм проекттар буйынса эш алып барыласаҡ. Уҡыусылар станоктарҙы үҙләштерәсәк, программалау, робот техникаһы, пилотһыҙ осоу аппараттары төҙөү оҫталығына төшөнәсәк. Дәрестәрҙә электрон схемалар, улар нигеҙендә ҡулайламалар төҙөргә, программалар яҙырға, компьютер селтәрен мөхәррирләргә өйрәнәсәктәр.\n– Технопарк “квантум” тип аталған лабораторияларҙан тора – IT-квантум, робоквантум, космоквантум һәм Hi-Tech цехы. Уларҙың һәр ҡайһыһы балаларҙы ижади эшкә ылыҡтырырға, сәнәғәт секторында кәрәкле инженер һөнәрҙәре серҙәренә төшөнөргә ярҙам итәсәк. Кванториум быға тиклем эшләп килгән электро- һәм авиамоделләү, радиоспорт, компьютер грамоталылығы түңәрәктәре нигеҙендә асылды. Балаларға ул, һис шикһеҙ, оҡшаясаҡ, – ти ижад һарайы директоры Наил Ирмикимов.\nРобоквантум лабораторияһы тураһында Учалы уҡыусылары күптән хыяллана. Улар бында Lego конструкторҙары нигеҙендә роботтар яһаясаҡ. “Робот техникаһы” берләшмәһе Ижад һарайында былтыр уҡ эшләй башлаған. Әйткәндәй, күптән түгел Учалыла уҙғарылған “Европа-Азия.\nОфоҡтарҙы асып” төбәк-ара фәнни-ғәмәли конференцияла Рәсүл Ғәфүров һәм Данил Сәләхүтдиновтың эштәре 2-се дәрәжә диплом менән билдәләнә. Уҡыусылар, тау тоҡомон сығарғандан һуң, шахтала барлыҡҡа килгән бушлыҡты тултырыу өсөн ҡатнашма күләмен лазер сканеры ярҙамында билдәләгән роботлаштырылған платформа уйлап таба. Уларҙың идеяһы тау сәнәғәте белгестәрендә ҙур ҡыҙыҡһыныу уята.\n“Кванториум” ғинуар айынан тулы көсөнә эшләй башлаясаҡ. Учалы уйлап табыусыларының яңы асыштары, яңы ҡаҙаныштары алда әле.\nАвтор: Р. РӘМИЛЕВА\nРайон: Учалы районы


Материалы за Ноябрь 2011 года » Страница 24 » Башҡортостан гәзите\nИнформация // 15-11-2011, 11:53\nКом: 0 // Уҡынылар: 1186 тапҡыр // Тотош уҡырға\nИнформация // 15-11-2011, 11:45\nАсыҡ сәйәсәт үҫешкә юл аса\nСәйәсәт // 15-11-2011, 11:26\nҮткән аҙнала Рәсәй донъя кимәлендәге ваҡиғаларҙың үҙәгендә ҡайнаны: ҡайһы берҙәренә үҙе сәбәпсе булды, бәғзеләрендә башҡалар менән бергә ҡатнашты. Ошо юҫыҡтан ҡарағанда бөгөн илебеҙҙең дәүләт булараҡ абруйы йылдам күтәрелеүен билдәләргә мөмкин. Уңыштар нигеҙендә һуңғы йылдарҙа нығынған асыҡлыҡ сәйәсәте, заманса үҫешкә ынтылыш ята кеүек.\nЕвропа сәйәсәтендә ике мөһим ваҡиға булды: Грецияның һәм Италияның премьер-министрҙары Георгиос Папандреу менән Сильвио Берлускони бер-бер артлы вазифаларын ҡалдырҙы. Италияның бурыстары — бөгөн Европа илдәре араһында иң ҙуры, ул хатта Греция, Португалия, Ирландия һәм Испанияның кредиттарын берләштергән хәлдә лә күберәк: ике триллион евро, тип хәбәр итә ҡайһы бер мәғлүмәт саралары. Шуға ла был тарафтарҙа сәйәсмәндәрҙең эшмәкәрлеге тәү сиратта иҡтисади һөҙөмтәлелеккә ҡарап баһаланыуы ғәжәпләндермәй.\nТанышлыҡ башлана ғына әле\nИнформация // 10-11-2011, 13:47\nКисә Башҡортостан Президенты Рөстәм Хәмитов Малайзия делегацияһы менән осрашты. Был ил вәкилдәре быйыл йәй республикала булып, эшлекле тәҡдим алып киткәйне. Икенсе осрашыуҙа яҡтар аныҡ эштәргә юл асырҙай һөйләшеү алып барҙы.\nРөстәм Зәки улы сәләмләү һүҙендә ҡунаҡтарҙы Башҡортостандың социаль-иҡтисади хәле, Рәсәй Федерацияһында тотҡан урыны, хеҙмәттәшлек өсөн мөмкинлектәр менән таныштырып китте. Ул әлегә ике ил араһындағы сауҙа әйләнеше бер миллион доллар самаһы булыуын, әммә уны бер нисә тапҡырға арттырыу өсөн шарттарҙың бихисаплығын билдәләне.\n– Беҙ инвесторҙар менән эшләүгә ныҡлы иғтибар бүләбеҙ һәм айырыуса уңайлы шарттар булдырыуға ынтылабыҙ, – тип билдәләне Рөстәм Зәки улы. – Республика төрлө яҡлы хеҙмәттәшлеккә лә әҙер. Шуға артабанғы эштәребеҙҙең һөҙөмтәле булырына ышанам.\nРеспублика етәксеһе билдәләүенсә, төбәккә инвестиция йәлеп итеү әүҙем бара. Былтыр уның күрһәткесе 5 миллиард долларҙан ашыу булған. Башҡортостан менән хеҙмәттәшлекте Германия, Сауд Ғәрәбстаны,Япония, Көньяҡ Корея һәм башҡа илдәр йылдам үҫтерә.\nКом: 0 // Уҡынылар: 1075 тапҡыр // Тотош уҡырға\nЕргә түккән тир үҫтерер…\nИнформация // 10-11-2011, 13:44\nНуриман районының Иҫке Күл ауылы фермеры Рифҡәт Хәлилов эшҡыуарлыҡ менән күптән шөғөлләнә. Бөгөн ул уңышлы ғына эшләй. Төп кәсебе – малсылыҡ, йылҡысылыҡ һәм игенселек, шулай уҡ таҡта ярыусы ике ҡоролмаһы, ике тиҫтәгә яҡын техникаһы бар.\nШуғалыр бөгөн төбәктә ауыл хужалығы проблемаларын унан да яҡшыраҡ төшөнгән кешене таба алмаҫһың. Райондың баш зоотехнигы, «Урал» колхозы рәйесе вазифаларында эшләгәнендә туплаған тәжрибәһе лә ярҙам итә.\nРифҡәт Хәлилов нигеҙ һалған «Бүләк» крәҫтиән (фермер) хужалығының уңышлы эшләүенең дә сере ошондалыр, моғайын. Банк филиалы етәксеһе булып эшләп алғас, 50 гектар ер алып, көсөн фермерлыҡта һынап ҡарарға тәүәккәлләгән ул заманында. Бөгөн иһә яҡынса 500 гектар көтөүлеге бар, тағы ла 300 гектары ҡуртымға алынған. 350 баш һыйыр малы, 165 баш йылҡы көтә, һарыҡ та үрсетә. «Хәҙер йылҡысылыҡҡа өҫтөнлөк бирәм», – ти фермер. Үҙенең аҙбарында аҫралған ете баш йылҡыны шулай арттыра алған. Киләһе йылға ҡымыҙ етештереүҙе яйға һалырға иҫәбе бар.\n– Ә бына һөт етештереү файҙаһыҙ, районда, исмаһам, уны ҡабул итеүсе бер пункт булһасы, – тип әсенә фермер. – Шунлыҡтан районда һыйыр малы ла кәмене, халыҡ үҙенән артып ҡалғанды ҡайҙа ҡуйырға белмәй аптырай.\nКом: 0 // Уҡынылар: 1287 тапҡыр // Тотош уҡырға\nАртҡа 1 ... 15 16 17 18 19 20 21 22 23 24 Алға Бит башына


«Тамыр» телеканалы проекты — «ТЭФИ-Төбәк» конкурсы финалсыһы // Мәҙәниәт | новости башинформ.рф\n«Тамыр» телеканалы проекты — «ТЭФИ-Төбәк» конкурсы финалсыһы\n16:23, 3 ноября 2016 Мәҙәниәт\n«Тамыр» балалар телеканалы проекты «ТЭФИ-Төбәк» Рәсәй конкурсының финалына сыҡты.\n«Юл» тапшырыуы селфи аша халыҡтың йолалары, кәсептәре, мәҙәниәте менән таныштыра. Проекттың тәүге сығарылышы «Ҡымыҙ юлы» тип атала.\n«Минең таяғым — селфи яңы тапшырыуҙар төшөрөргә саҡыра!» — тигән һүҙҙәр менән башлай программаны 12 йәшлек алып барыусы Рөстәм Төхбәтов. Рөстәм ҡымыҙҙың тәме нимәгә бәйле булыуы, бейәләрҙең ниндәй тоҡомо һәйбәт һөт биреүе хаҡында һөйләй, Башҡортостанда дауаланған Толстой һәм Чехов эҙҙәре буйлап үтә, ҡымыҙ эшләй, һабантуйҙа йөрөй һәм, әлбиттә, фотоға төшөрә. Ҡымыҙ тураһында тапшырыу Өфө, Әлшәй, Дәүләкән, Ҡырмыҫҡалы райондарында төшөрөлгән.\n«Был — беҙҙең өсөн бик ҡыуаныслы яңылыҡ, — тип һөйләй «Тамыр» телеканалы директоры Гөлназ Ҡолһарина. — Быйыл «ТЭФИ-төбәк» конкурсының бүләкләү тантанаһы Өфөлә уҙа. Шуға күрә финалға сығыу икеләтә мөһим ине. Бөтә илдән килгән ҡунаҡтарҙы буш ҡул менән ҡаршы алыу — халҡыбыҙға хас эш түгел. Беҙ «Бөтә Өфө» («Уфимский городовой») һәм «Рәсәй Мәҙәниәт. Башҡортостан» («Культурный сезон») каналдарында эшләгән хеҙмәттәштәребеҙҙе лә абруйлы премияның финалына сығыуҙары менән ихлас ҡотлайбыҙ»\n«Юл» проектының ижади төркөмө — режиссер Гөлсәсәк Игебаева, оператор Марат Юнысов, продюсер Гөлшат Ғәлиуллина, рәссамдар Айгөл Бикбаева һәм Айрат Арыҫланов, монтажлау режиссеры Виктор Селезнев. Проекттың «Кейеҙ юлы», «Ҡорот юлы», «Шәл юлы» тип аталған яңы сығарылыштарын әҙерләү башланған да инде», — тип хәбәр итте Башҡортостан юлдаш телеканалының матбуғат секретары Люциә Дәүлиева.\nТеги: тэфи-төбәк,тамыр телеканалы


Автоинспекторҙар «Зебраға һунар» иғлан итте // Йәмғиәт | новости башинформ.рф\nАвтоинспекторҙар «Зебраға һунар» иғлан итте\n13:00, 21 декабря 2011 Йәмғиәт\nРәсәйҙә «Зебраға һунар» акцияһы башланды. Юл хәрәкәте хәүефһеҙлеге ҡағиҙәләренә тап килмәгән йәйәүлеләр үткәүелдәрен табып, уларҙы тәртипкә килтереү – уның төп маҡсаты. Был акцияла барыһының да ярҙамы мөһим: граждандар кешеләр күҙенән ситтә ҡуйылған «зебра» билдәләре, йәки ҡар ҡаплауы арҡаһында күренмәгән юл һыҙаттары, башҡа төрлө уңайһыҙлыҡтар һәм ҡағиҙә боҙоуҙар күҙәтелгән урындар тураһында хәбәр итә ала. Халыҡтан килгән бөтә мәғлүмәттәр ҙә ҡараласаҡ, тип ышандырҙылар республика автоинспекцияһында. БР буйынса Эске эштәр министрлығының ЮХХДИ мәғлүмәттәренә ярашлы, инспекторҙар бер айҙа «Халыҡ фронты» йәмәғәт ойошмаһы менән берлектә дүрт меңләп йәйәүлеләр үткәргесен тикшергән. Шуларҙың 80-е әлеге көндә тәртипкә килтерелгән.\n— Тикшереү һөҙөмтәләре буйынса 35 административ эш асылды, дөйөм алғанда 55 мең һум суммаға штраф һалынды, шуларҙың 32 меңе түләтелде. Сара күреү өсөн прокуратура органдарына ЮХХДИ 16 хат ебәрҙе, — тип хәбәр иттеләр автоиспекцияла.\nТеги: юл хәрәкәте хәүефһеҙлеге


«Киске Өфө» гәзитенең сайты - ШӘЖӘРӘ БАЙРАМЫ АСҠЫНДА ҮТӘСӘК - 2020 - Мәҡәләләр\nШӘЖӘРӘ БАЙРАМЫ АСҠЫНДА ҮТӘСӘК\nСентябрҙә Асҡын районында республика кимәлендә "Шәжәрә байрамы" ойоштороласаҡ. Уның программаһына "Төньяҡ-көнбайыш башҡорттары" темаһына фәнни-ғәмәли конференция, шәжәрәләр, халыҡ кәсептәре, нәҫел ағасы темаһына балалар һүрәттәре күргәҙмәләре, "Ғаиләм - минең ҡәлғәм" республика конкурсының гала-концерты ингән. Халыҡ байрамы сиктәрендә шулай уҡ үҙенең шәжәрәһен төҙөүселәр араһында конкурс ойошторола. Унда теләгән һәр кеше, шулай уҡ мәктәп уҡыусылары ла ҡатнаша ала. Ҡатнашыу өсөн ғаризаны 20 авгусҡа тиклем ойоштороу комитетының gukrcnt@mail.ru электрон почтаһына "Шәжәрә байрамы 2020" билдәһе менән ебәрергә кәрәк. Ошо байрам тураһында хәбәр итеү беҙгә бер нисә кешегә "Ә һин шәжәрәңде беләһеңме?" тигән һорау бирергә сәбәп булды. Шулай итеп:\nСәйфулла ӘМИРОВ, Көйөргәҙе районы Йомағужа ауылы: Үҙемдең шәжәрәне ҙур ҡыҙыҡһыныу менән өйрәндем һәм уның буйынса ике китап сығарырға насип булды. Шәжәрә - фарсы һүҙе. Шуға күрә ул төрки телле генә түгел, фарсы халыҡтарында ла барҙыр тип уйларға урын бар. Билдәле булыуынса, шәжәрә бик ҙур әһәмиәткә эйә. 16-18-се быуаттарҙа ер мәсьәләһендә төрлө үҙгәрештәр була. Батша хөкүмәте башҡорттарҙың аҫабалыҡ хоҡуғын дәлилләү өсөн ҡәбилә-ырыу шәжәрәһенә таяна. Атай-олатайҙар тарихын, йәғни ете быуынды белеү егет-ҡорона етеп, башлы-күҙле булыу мәлендә лә ҙур роль уйнай. Кейәү-кәләш хаҡында нәҫелгә ҡарап фекер йөрөткәндәр. Шулай итеп, ете быуын араһында туған-тыумаса булыуынан һаҡланғандар.\nБеҙҙең ауылдың да шәжәрәһе бар. Ул яҙма атай-олатайҙар Урал тарафтарына килеүе тарихы тураһында мәғлүмәт бирә. Бынан тыш, йылдар күрһәтелеп, мөһим ваҡиғалар теркәлә. Ҡайһы йылда, ерҙә, йәйләүҙә булыуҙары, кемгә тирмән төҙөргә рөхсәт итеүҙәре яҙылған. Ерҙе ҡуртымға биреүҙәре, мәсет ремонтлауға кем күпме аҡса тапшырыуы, урыҫ-япон һуғышына кемдәр киткән - барыһы хаҡында мәғлүмәт бар.\nБеҙҙә шәжәрә тип график өлөштө генә атайҙар. Уны мин пазл менән сағыштырыр инем. Ғәрәп алфавиты нигеҙендә алып барылған генеалогия йылъяҙмаһын хәҙерге хәрефкә күсергәндә бер нисә урынға һорау билдәһе ҡуйылғайны. Шуның береһе - миңә фамилия биргән Әмирҙең ҡустыһы. Эҙләнә торғас, ул Ғәлим исемле булып сыҡты. Ә мин ошоға тиклем Ғәлимов фамилиялыларҙы ситтән килгән тип йөрөнөм.\nКүптән түгел ауылға быуат ярым элек старшина итеп ебәрелгән кешенең дә беҙҙең шәжәрә менән бәйләнеше булыуын асыҡланым. Ғөмүмән, асыштар байтаҡ булды шәжәрәне яңынан төҙөгәндә. Уны өйрәнгән һайын күп һорауҙарға яуап табаһың. Бер асыш хайран итте: һигеҙенсе быуын олатайым Ҡунаҡҡужаның 9 улы булған. Бына шунан таралған нәҫел көн итә бөгөн ауылда. Олоһо 1820 йылда һөргөнгә оҙатыла. Унан ҙур нәҫел ҡала. Бөгөн улар төрлөһө төрлө яҡҡа таралған, ауылға берекмәгән. Икенсе улы Буранбайҙың улы урядник вазифаһын биләй. Уның нәҫеле дауамы 1990 йылда совхоз тарҡалғанға тиклем 72 йәшендә лә бригадир ине. Өсөнсө улы Хәлиттең кесе улы Әбүбәкер ауылда мәзин була. Беҙҙең заманда мәсетте яңынан тергеҙгәнсе имам вазифаһын Лоҡман Әбүбәкеров биләне. Дүртенсе улы Сәғиттең Мәхмүт исемле улы зауряд-хорунжий була. Ошо нәҫелдән Рәсүл Мәхмүтов полковник дәрәжәһендә республиканың янғын һағы идаралығы начальнигы булып эшләне.Бына шулай. Алты-ете быуынға анализ яһаһаң, шәжәрә аша бөгөнгөләрҙең ниндәй һөнәр һайлауын, холоҡ-фиғелен аңларға була. Шуға күрә һәр кем үҙенең нәҫел-нәсәбен, ғаилә тарихын белергә тейеш, тип уйлайым.\nГөлмәрйәм ҒӘЛИВА, Кушнаренко районы: Ҡыҙғанысҡа ҡаршы, үҙемдең шәжәрәмде белмәйем. Шулай ҙа атай-олатайҙарымдың ҡайҙан килеп сыҡҡанын өйрәнеү теләге бик көслө. Ваҡыт табып, тыуған яҡтарға юл алып, яҡын кешеләрем һалған һуҡмаҡтан үткем килә. Оло кешеләрҙән һорашып, туғандарымдың ниндәй кеше булыуын, нимә менән шөғөлләнгәнен, ниндәй һәләттәре, башҡаларҙан айырған үҙенсәлектәре хаҡында белгем килә. Сығышым менән үҙем Мәсетле районынан. Беҙ бәләкәй саҡта атайым яҡлап нәҫел йылъяҙмаһы булған. Әммә уның әһәмиәтен аңламағанға күрә, ғаиләлә шәжәрәне һаҡлаусы кеше табылмаған. Олатайым бик йәшләй вафат булыуын, атайым хатта уны иҫләмәүен ишетеп белә инем. Ә өләсәйем ғәрәпсә лә, иҫке төрки телендә лә уҡый белгән заманына күрә бик уҡымышлы кеше булған. Уның дини ғилеме хаҡында яҡындарымдан ишеткәнем бар. Ямғыр яумаһа, доға уҡып ташты өшкөрһә, күптән көткән яуын башланған, тип тә һөйләйҙәр. Бына шуларҙың барыһын да өйрәнһәң ине ул.\nБынан бер нисә йыл элек республика ауылдарында, ҡалаларҙа "Шәжәрә байрамдары" гөрләп үтте. Һуңынан улар "Һаумыһығыҙ, ауылдаштар!", ауыл, урам байрамдары сиктәрендә генә ойошторола башланы. Минеңсә, был байрамдарҙы бутарға ярамай. Уларҙың маҡсаты ла, мәғәнәһе лә төрлө, тип уйлайым. Был - минең шәхси фекер, әлбиттә.\nФәнис БИКТАШЕВ, Мәләүез ҡалаһы: Үҙемдең нәҫел тамырҙарын барлау тураһында уй ҡапыл ғына килеп сыҡманы. Йәшерәк саҡта ла ғаиләбеҙ, атай-олатайҙар тарихы менән ҡыҙыҡһына инем. Тамырым ҡайҙан башланғанын, кем булғандарын белгем килде. 2006 йылда ныҡлы эҙләнеү эшен башланым. Уның һөҙөмтәһе булып, 2011 йылда тыуған ауылым Әбеттә үткәргән "Шәжәрә байрамы" тора. Ошо уҡ йылда тикшеренеү эшмәкәрлегем Күмертау ҡалаһында үткән төбәк-ара сарала икенсе дәрәжәләге дипломға эйә булды. Өфөлә үткән республика конкурсында "Милли колорит өсөн" номинацияһында бүләкләндем. Уныһынан да бигерәк шәжәрәне төҙөгәндә үҙем, туғандарым өсөн байтаҡ асыш яһаным һәм һәр кем үҙенең ғаилә тарихы ҡайҙан башланғанын, уның килеп сығышын белергә тейеш, тигән фекергә килдем. Уны өйрәнгән саҡта туғанлыҡ тамыры шул тиклем таралыуын һәм туғандарҙың яҡынлығын аңланым. Нәҫел-нәсәбеңә ҡулдан килгәнсә ярҙам итеп, байрамдарҙа ғына түгел, ҡайғы-хәсрәт, ауыр ваҡыттарҙа ла бергә булырға кәрәклеген төшөндөм.\nЯҙылған: 16.07.20 | Ҡаралған: 352


Ете быуын бабаларҙың исеме юғалмаһын » "Урал" гәзите\nҠолман-бей төйәгенә ҡараған Көмбә ауылында Инйәр-Ҡатай ырыуы башҡорто Мөхөтдин Ғәйфуллиндан таралған нәҫелдең Шәжәрә байрамы үтте\n2006 йылдың 10 майында БР Хөкүмәтенең «Башҡортостан Республикаһында Шәжәрә байрамын үткәреү тураһында»ғы ҡарарына ярашлы, ҡала һәм райондарҙа ырыуҙаштарҙың нәҫел ебен барлауға, тамырҙаштарҙың иҫәбен алыуға һәм туғандарҙың киләсәген хәстәрләүгә арналған күркәм саралар даими ойошторола башланы.\nМөхөтдин Ғәйфуллиндан таралған нәҫел 10 йылға бер Шәжәрә байрамын ойоштора. Бына әле лә ауылдың иң матур ерендә, тау битендә тирмә ҡоролған, уның янында сәхнә ҡуйылған. Сәхнәлә Ғәйфуллиндар шәжәрәһе урын алған. Тирмә эсе лә һәр ғаиләнең шәжәрәһе, ғаилә альбомдары, фотоһүрәттәр, ҡул эштәре менән биҙәлгән. Бер яҡ ситтәрәк ҡаҙандарҙа, тәмле еҫ таратып, ит, былау бешә, самауырҙар ҡайнай, икенсе яҡта зат-ырыу, шау-гөр килеп, тәмле ҡымыҙҙан ауыҙ итә.\nҒәйфуллиндар нәҫеле ошо ҡабатланмаҫ хозур тәбиғәтле, ожмахҡа тиң Көмбә еренән таралған. Нәҫелгә йән өрөүсе Асия һәм Мөхөтдин Ғәйфуллиндар күптән инде баҡыйлыҡҡа күскән. Улар 8 балаға ғүмер биргән. Өс малай һәм биш ҡыҙ үҫеп етеп, үҙ ғаиләләрен булдырып, шәжәрәне киңәйткән. Ғәйфуллиндар нәҫеленең ололары быуындар араһындағы бәйләнеште нығытыу маҡсатында Шәжәрә байрамы ойошторҙо. Осрашыуға Өфө, Асҡар, Белорет, Межгорье, Инйәр, Яңы Хәсән, Манышты, Көмбәнән йыйылғандар.\nҒәйфуллиндар нәҫел-нәсебе тамырҙарын өйрәнеп, уларҙы теркәп, шәжәрә төҙөгән һәм уны ҙур итеп эшләп алып ҡайтҡан Денис Әхмәт улы Хызыров (һүрәттә) барыһын да шәжәрә менән таныштырҙы.\nШәжәрә байрамын ойоштороуҙа һәм үткәреүҙә ҙур көс һалған Мөхөтдиндең иң кесе улы Рәжәп Ғәйфуллин ошо Көмбә ауылында йәшәй.\nРәжәп Мөхөтдин улы:\n- Беҙ бала саҡта әсәйем: “Заманалар нисек кенә үҙгәрһә лә, һәр ваҡыт бергә, берҙәм булырға тырышығыҙ, бер- берегеҙҙе ташламағыҙ”, - тип һәр саҡ әйтә торғайны. Шул васыятты иҫтә тотоп, 1997 йылда беренсе тапҡыр зат- ырыуҙы бергә йыйыр өсөн Шәжәрә байрамы ойошторҙом. Барыһын да өҫтәл артына ултыртып, һанап ҡараһаҡ, 100 кеше булып киткәнбеҙ. Быйыл Нәфисә апайымдың улы Азамат Хызыров Шәжәрә байрамы үткәрергә теләк белдерҙе.\nАзамат Мәсәғүт улы Хызыров:\n- Көмбә ауылы 1902 йылда барлыҡҡа килгән һәм 1910 йылдарға тиклем ҙурайып өлгөргән. Был ауылға күбеһе Хәсән ауылынан күсеп ултырған. Олатайым Мөхөтдин Ғәйфуллин ошо Көмбә ауылында 1902 йылда тыуған. Ул ауыл менән йәштәш тиһәк тә хата булмаҫ. Ғүмере буйына Инйәр урман хужалығында эшләгән. Ауылда уны хөрмәт иткәндәр. Йәштәр хәҙер үҙ тамырҙарын белеп етмәй. Шуның өсөн уларҙы осраштырып, таныштырыу - олораҡ быуын бурысы.\nШәйхетдин Мөхөтдин улы Ғәйфуллин:\n- Атайым беҙҙе эшләргә өйрәтте. Ауылда эш күп. Ҡышҡылыҡҡа утын-бесән әҙерләргә, мал ҡарарға, баҡса үҫтерергә. Атайым бик күңелсәк кеше ине. Хәтеремдә, ҡулы еңел тип, унан ғына мал салдыралар ине.\nШәйхетдин Мөхөтдин улы Ғәйфуллиндар ғаиләһендә иң олоһо. Ул районда билдәле кеше, оҙаҡ йылдар уҡытыусы, мәктәп директоры, Асы ауыл хакимиәте башлығы булып эшләне. Уның ғаиләһе лә абруйлы. Ҡатыны Сабира апай һәм балалары ла оло байрамға килеп, үҙҙәре тураһында һөйләне, яңы тыуған балалары менән таныштырҙы. Шәйхетдин Мөхөтдин улы оҙон көйҙәрҙе башҡарырға ярата. Был юлы ла ул башҡорт халыҡ йыры “Уйыл”ды йырланы.\nСәғлитдин Мөхөтдин улы ғаиләһе менән Көмбә ауылында йәшәй. Бик матур донъя көтәләр. Уларҙың йорттары Көмбә ауылының матур биҙәге тиһәң дә хата булмаҫ. Ҡатыны Флүрә апай баҡса үҫтерергә ярата. Улар ҙа Шәжәрә байрамында ғаиләһе менән актив ҡатнашты. Ғәйфуллиндар нәҫелен дауам иткән Сәғлитдин Ғәйфуллиндың йорто ҡапҡаһы ла туғандар өсөн һәр саҡ асыҡ.\nСатур Минһажитдинованың тулы материалын гәзиттең 72-се һанында (8 сентябрь) уҡығыҙ.